ένας στρατολάτης: Οκτωβρίου 2008\nΜε αφορμή ένα σκυμμένο προπονητή\nΤο ποδόσφαιρο δεν είναι απλά ένα σπορ. Είναι ένας καμβάς πάνω στον οποίο ιχνογραφείται η ιδιοσυγκρασία ενός λαού. Κι αν κρίνει κανείς από τον εθνικό μας καμβά, ο έλληνας διαπρέπει και στη ζωγραφική! Από μικρό παιδί αναθρέφεται με ζαχαρούχα γάλατα. Υπερβουτυρωμένες δόξες και διακρίσεις παχαίνουν και παραμορφώνουν το εγώ του. Το παιδάκι μαθαίνει ότι η νίκη είναι το παν. Πριν μάθει να κλωτσά το τόπι έχει μάθει ότι είναι Ολυμπιακός, ΠΑΟ ή ΑΕΚ. Ίσως έχει ήδη ως βρέφος αποκτήσει το πρωτοσέλιδό του σε οπαδικό φύλλο φασκιωμένος με τα ποδοσφαιρικά κασκόλ και τη βλακεία του πατέρα του. Γαλουχημένος με δόξες και γιρλάντες, ο νεοφώτιστος οπαδός θα μάθει να "αποθεώνει" (ω θεέ μου τι σκυλευμένο ρήμα) και να δικάζει. Τα οπαδόχαρτα θα του διδάξουν ότι ο οπαδός έχει πάντα δίκιο, ότι έχει το αλάθητο ένστικτο και το δικαίωμα όχι μόνο να επικρίνει αλλά και να προπηλακίζει. Αυτοανακυρήσσονται σε αθλητικούς εισαγγελείς και εν ονόματι του οπαδού όχλου απαιτούν απολύσεις, συγνώμες, τιμωρίες και εκδικήσεις.\nΠόσο διεφθαρμένη νοοτροπία έχουμε τελικά; Δεν μας αρκεί η κριτική επί παντός κινούμενου ή ακίνητου στόχου. Θέλουμε να νιώθουμε πάντα νικητές κι όταν κάποιος μας στερήσει το "δικαίωμα" αυτό οφείλει να το πληρώσει με τίμημα δυσανάλογο. Αυτός ο γελοίος βαυκαλισμός περί φιλοτίμου της φυλής λιώνει σαν καραμελίτσα και κολλά στα εθνικά μας μουστάκια μέσα από τον δημόσιο και πάνδημο ηθικό προπηλακισμό του "ενόχου" προπονητή ή ποδοσφαιριστή. Κι όλα αυτά, όπως όλα άλλωστε, με αφορμή μια σφαίρα που κυλά.\nΟι φυλλάδες σήμερα είναι σε mode "αποθέωσης". Ο άχρηστος "βοηθός" μετατράπηκε δια κωλοτούμπας άνευ φοράς σε ημίθεο. Κι αν το θυμικό του οπαδού δικαιολογείται να κάνει στιγμιαίους κύκλους, ο τύπος δεν έχει την δικαιολογία της αυθόρμητης αντίδρασης. Πρόκειται για κωλοτούμπες κατ' επάγγελμα.\nέγραψε ένας στρατολάτης στις 10:18 π.μ. 2 σχόλια Σύνδεσμοι σε αυτήν την ανάρτηση\nΜετά από το τέλος του 4ου φεστιβάλ Θεσσαλονίκης τα ερωτήματα που με βασανίζουν είναι τα εξής:\n1. Πως ξεφύτρωσαν ταυτόχρονα 3-4 πραγματικά ωραία τραγούδια στο 2ο φεστιβάλ;\n2. Γιατί δεν μπορεί να βγει ούτε ένα αξιοπρεπές τραγουδάκι από τότε;\n3. Θα γίνει και 5ο φεστιβάλ;\nΤα τραγούδια του φετινού φεστιβάλ αποτελούν τρανταχτά επιχειρήματα στα χέρια όσων ισχυρίζονται ότι το ελληνικό τραγούδι βουλιάζει σε λιμνάζοντα νερά. Δεν είχαν μόνο άνευρες και αμήχανες μελωδίες αλλά, το χειρότερο, κοινότοπους έως σαχλούς στίχους.\nΤέλος, καταγγέλω τον στιχουργό του τραγουδιού "Ο επιζήσας" για λογοκλοπή. Ο στίχος του "Η επόμενη μέρα ήταν νύχτα κι όχι μέρα" είναι ασφαλώς κλεμμένο από ατάκα της κόρης μου όταν ήταν 2,5 ετών: "Μπαμπά θα πάμε στον παιδόποτο αύριο τη μέρα που θά' ναι νύχτα;".\nέγραψε ένας στρατολάτης στις 9:55 π.μ. 12 σχόλια Σύνδεσμοι σε αυτήν την ανάρτηση\nΟικονομικό δελτίο θυέλλης\nΤο οικονομικό τιμ του Στρατολάτη, προβληματισμένο από την διαφαινόμενη οικονομική κρίση και μετά από τις ικεσίες των εγκλωβισμένων ιστολογίων Κλειστοφοβιτσιάρης, Η τσατσάρα του Χριστοπαναγιώτη και Σοφοκλαψομούνης, αποφάσισε να προβεί σε βαρυσήμαντη ανάλυση των δεδομένων της αγοράς και σε προτάσεις διεξόδου από την επαπειλούσα καταστροφή. Στα πλαίσια αυτά συντάχτηκε το παρακάτω οικονομικό δελτίο:\nΟΙΚΟΝΟΜΙΚΟ ΔΕΛΤΙΟ ΤΗΣ 9/10/2008\nΜεγάλη αύξηση αναμένεται στην μετοχή της εταιρείας παιχνιδιών Χάσμπρο. Φήμες από το ΥΠ.ΟΙ.Ο. μιλούν για ενδεχόμενη παραγγελία 100.000 τεμαχίων Μονόπολης από το Ελληνικό Δημόσιο με αντάλλαγμα τη λεωφόρο Τατοΐου και τα περιστέρια της πλατείας Συντάγματος. Απόφαση που θα κυκλοφορήσει τις αμέσως επόμενες της ψήφισης του σχεδίου νόμου για την προστασία των καταθέσεων μέχρι 100.000,00€ μέρες θα καθορίζει την ισοτιμία ευρώ και δολαρίου Μονόπολης.\nΠροηγήθηκε την περασμένη Παρασκευή η εκτίναξη της τιμής του παστουρμά σε αδικαιολόγητα για την εποχή επίπεδα. Η νευρική αντίδραση των αγορών οδήγησε τον παπά του μετοχίου της μονής οσίου Σοφοκλέους να βγάλει δυο φορές δίσκο την Κυριακή. Τη Δευτέρα πάντως η μείωση της τιμής του χρυσού κατά 0,025% γέννησε ελπίδες για την συγκράτηση της τιμής της τουλούμπας στο χρηματιστήριο εμπορευμάτων της Κουφάλα Τζιμπούρ.\nΧρηματιστηριακοί και εκκλησιαστικοί κύκλοι άφησαν να διαρρεύσει πως σχεδιάζεται επιθετική εξαγορά του Οικουμενικού Πατριαρχείου Κωνσταντινουπόλεως από την Εκκλησία της Ελλάδος μέσω της αγοράς των μητροπόλεων των Νέων Χωρών. Ο συνεργάτης μας στο Άγιο Όρος, μοναχός Χαρτοφυλάκιος, αποδίδει την κίνηση αυτή στη μεγάλη πτώση των χρυσοβούλων στο χρηματιστήριο παραγώγων των Κατσιγιαννέϊκων.\nΤέλος, θεαματική πτώση της τιμής διαπραγμάτευσης της μετοχής της Πυροσβεστικής αναμένεται τις προσεχείς ημέρες. Οικονομικοί κύκλοι αποδίδουν το αρνητικό κλίμα στην αναθεώρηση προς τα κάτω των προβλέψεων απεγκλωβισμών του δ’ τριμήνου του τρέχοντος έτους. Ο υπεύθυνος τύπου της Πυροσβεστικής κος Πυροφάνης Καψόρχις δήλωσε σιβυλλικά: «Όποιος ανακατεύεται με τα πίτουρα τον τρώνε οι κότες» και δεν απάντησε σε καμία από τις ερωτήσεις των συνεργατών του Στρατολάτη.\nΑυτά για σήμερα. Καλές επενδύσεις.\nέγραψε ένας στρατολάτης στις 1:04 μ.μ. 2 σχόλια Σύνδεσμοι σε αυτήν την ανάρτηση\nΝα κάνω την αυτοκριτική μου:\nΕίμαι χαιρέκακος, εκδικητικός και μισάνθρωπος.\nΠολιορκήθηκε το νέο πολυκατάστημα ηλεκτρονικών στη Συγγρού. Από τις 6 το πρωΐ ουρές καθυστερημένων τηλεθεατών σπρωχνόταν για να προλάβουν να μπουν και να ψωνίσουν πριν να εξαντηθούν τα ποθητά αποθέματα των 80ιντσων τηλεοράσεων. Η ηλιθιότητα του όχλου οδήγησε απολύτως φυσικά στην απώλεια του ελέγχου, στα σπρωξίματα, στους διαπληκτισμούς και τελικά στο ποδοπάτημα της εμπροσθοφυλακής από την οπισθοφυλακή. Το κοπάδι των προβάτων μπαίνει στο μαντρί συντεταγμένο. Το κοπάδι των λοβοτομημένων καταναλωτών μπαίνει μόνο με γιουρούσι. Ποδοπατήθηκαν; Λιποθύμησαν; Καλά να πάθουν.\nΗ γιατρίνα μου είπε χτες να κόψω το τσιγάρο. Ποικίλων ειδικοτήτων γιατροί συνιστούν το κόψιμο του τσιγάρου, του ποτού, της κόκα-κόλα, των λιπαρών φαγητών, του άγχους, των ναρκωτικών, της χαρτοπαιξίας, της μαλακίας, της πεολειξίας και της ουρολαγνείας.\nΟ σωματικός αυνανισμός, δεν ξέρω, ίσως και να κόβεται. Ο πνευματικός όμως, αυτός που διενεργείται με την κατανάλωση δεν κόβεται με τίποτα.\nέγραψε ένας στρατολάτης στις 9:43 π.μ. 5 σχόλια Σύνδεσμοι σε αυτήν την ανάρτηση


Ιστορίες καθημερινής τρέλας- του Κριγκόρ Τσακιτζιάν - aVecnews.gr\nΙστορίες καθημερινής τρέλας- του Κριγκόρ Τσακιτζιάν\nΧρόνια τώρα, όσο θυμάμαι τον εαυτό μου να ασχολούμαι με τη δημοσιογραφία, δεχόμουν αιτήματα από γνωστούς και αγνώστους, προκειμένου να τους βοηθήσω σε συναλλαγές που είχαν με το δημόσιο, γιατί οι άνθρωποι δεν μπορούσαν να βγάλουν άκρη.\nΑντιμετώπιζαν και αντιμετωπίζουν μέχρι σήμερα, ένα εχθρικό κράτος απέναντι στον πολίτη. Το Ελληνικό δημόσιο, εμφάνιζε άλλοτε μια εγκληματική αδιαφορία, μια αναλγησία και άλλοτε μια συμπεριφορά μπαμπούλα. Έτσι πολλοί προσέφευγαν και ακόμη και σήμερα προσφεύγουν ακόμη και σε δημοσιογράφους για να τους βοηθήσουν να κάμψουν τις αντιστάσεις του δημοσίου.\nΠρο μηνός με πήρε τηλέφωνο ένας συγχωριανός της μητέρας μου, από ένα χωριό της Μεσσηνίας και με παρακάλεσε να τον βοηθήσω να μάθω που βρίσκεται ο φάκελος που υπέβαλλε πριν 30 μήνες στον ΕΦΚΑ, για να βγάλει σύνταξη, γιατί εκείνος, όσες προσπάθειες κι αν έκανε δεν κατάφερε να επικοινωνήσει μαζί τους.\nΜου έδωσε τα στοιχεία του φακέλου του και του αρμόδιου υπαλλήλου στον ΕΦΚΑ της οδού Πατησίων που τον υπέβαλλε, μαζί με το τηλέφωνό του αρμόδιου γραφείου, μπας και βγάλω άκρη. Άρχισα επί μια εβδομάδα να τηλεφωνώ πρωί πρωί, πιο μεσημέρι και πριν το σχόλασμα του δημοσίου. Μάταια, δεν απαντούσε κανείς. Ψυχή ζώσα στον ΕΦΚΑ. Πήρα τηλέφωνο ένα φίλο μου στο Υπουργείο Εργασίας για να μάθω τι συμβαίνει.\nΈπεσαν σε κώμα οι υπάλληλοι, τον ρώτησα;\nΜήπως το κλείσατε λόγω του ότι ήταν ανήμποροι να προλάβουν τους χρόνους που τους έθεσε η κυβέρνηση για την έκδοση συντάξεων μόλις σε λίγες μέρες, όπως διατυμπάνιζε κάθε τόσο ο υπουργός από τα ΜΜΕ;\n«Όχι φίλε», μου είπε. «Τίποτα απ’ όλα αυτά δεν συμβαίνει. Δεν απαντάνε στα τηλέφωνα, γι’ αυτό και μας βομβαρδίζει ο κόσμος με παράπονα και βρισιές. Είναι σε γνώση του υπουργού, αλλά δεν μπορεί να κάνει τίποτα.» Βλέπετε το δημόσιο, είναι κράτος εν Κράτει.\nΈκανα απέλπιδες προσπάθειες, για να μάθω κάτι γι’ αυτό τον έρημο που περιμένει, πριν διαβεί τον Αχέροντα με το βαρκάρη για τον άλλο κόσμο, να προλάβει να δει να βγαίνει η σύνταξή του. Αποτέλεσμα κανένα.\nΗ λύση, είναι να πάρει το ΚΤΕΛ, να ανέβει στην Αθήνα, να στηθεί στην ουρά του ΕΦΚΑ, εάν δεν πέσει σε περίοδο που θα πρέπει να κλείσει ραντεβού, λόγω κορωνοϊού και να δει τι γίνεται με τη σύνταξή του και πότε θα δεήσει ο Θεός του δημοσίου να του αποδοθεί επιτέλους, πριν μεταβεί σε άλλη διάσταση και του είναι άχρηστη, αφού θα βρεθεί σε ένα κόσμο που η ύλη δεν θα έχει καμιά σημασία.\nΜετά σου λέει δεν έχει γίνει Lockdown. Κι αυτό τι είναι; Lockdown του δημοσίου δεν είναι;\nΕΙΔΗΣΕΟΓΡΑΦΙΑ, Ελλάδα, Πολιτική Σκέψη\nΕπιλεγμένα, Ιστορίες καθημερινής τρέλας


Ο «αιώνια κουλ» Brad Pitt φωτογραφίζεται για το GQ στα 55 του και εντυπωσιάζει! – Stylista.com.cy\nΣτα 55 του λέει πλέον πως αυτά που τον ενδιαφέρουν είναι η πατρότητα, η πίστη και το νόημα στη ζωή. «Υπάρχει δύναμη στο να είσαι ευάλωτος. Δεν έχει να κάνει με πόζες ή μύες, μια τυφλή αυτοπεποίθηση τύπου “μπορώ να κάνω τα πάντα”. Είναι πραγματική αυτοπεποίθηση που πηγάζει από το να γνωρίζεις τον εαυτό σου», τόνισε.\nΟ 55χρονος ηθοποιός, που πρόσφατα είχε εμφανιστεί στην κυριακάτικη λειτουργία του Kanye West, μίλησε επίσης για την σχέση του με την θρησκεία. «Είμαι αισιόδοξος για την πιθανότητα σύνδεσης. Έχω περάσει τα πάντα. Μεγάλωσα μέσα στον Χριστιανισμό. Πάντα τον αμφισβητούσα, αλλά μερικές φορές λειτουργούσε. Και μετά όταν έμεινα μόνος μου, τον εγκατέλειψα εντελώς και δήλωνα αγνωστικιστής. Δοκίμασα διάφορα πνευματικά πράγματα για κάποιον καιρό. Μετά για λίγο δήλωνα αθεϊστής, ένιωθα κάπως σαν επαναστάτης. Βασικά δεν ήμουν καθόλου. Αλλά με χαρακτήριζα έτσι για αρκετό καιρό, που φαινόταν πολύ ροκ. Και μετά βρήκα τον εαυτό μου να επιστρέφει απλώς στην πίστη – μισώ την λέξη πνευματικότητα, απλώς μια πίστη πως όλοι είμαστε συνδεδεμένοι», ανέφερε.\n← Previous Story GNTM: Τρικούβερτος καβγάς Καγιά – Παπαγεωργίου για το κορίτσι με τα τατουάζ!\nNext Story → Kαίτη Γαρμπή: Τραγουδά με τον γιο της Δημήτρη στη σκηνή και συγκινεί!


Λογοτεχνικό περιβόλι!: Χρόνια πολλά στη Ρένα, την Ειρήνη, την Ρενάτα, την Ειρήνα, τη Ρηνιώ, το Ρηνάκι, το Ρενάκι , τι σημαίνει άραγε το Όνομα Ειρήνη; Διαβάστε τις ξεχωριστές ευχές που δίνουμε και την συμβουλή από το Λογοτεχνικό περιβόλι της Ρένας Τζωράκη.\nΧρόνια πολλά στη Ρένα, την Ειρήνη, την Ρενάτα, την Ειρήνα, τη Ρηνιώ, το Ρηνάκι, το Ρενάκι , τι σημαίνει άραγε το Όνομα Ειρήνη; Διαβάστε τις ξεχωριστές ευχές που δίνουμε και την συμβουλή από το Λογοτεχνικό περιβόλι της Ρένας Τζωράκη.\nΣτέλνω την αγάπη μου τις ευχές μου σε όλες όσες σήμερα γιορτάζουν και τους εύχομαι από τα βάθη της καρδιάς μου να είναι πολύχρονες , δημιουργικές, χαρούμενες, γεμάτες αισιοδοξία, υγεία και Αγάπη, γιατί η Αγάπη είναι ο σκοπός. Η ζωή είναι το ταξίδι.\nΌπως έγραψε ο Όσσο (Μπαγκουάν Σρι Ραζνίς), 1931-1990, Ινδός γκουρού.\nΚαι ο Marsha Sinetar:\nΝα δούμε μερικά χρήσιμα, για το Όνομα Ειρήνη:\nΤο όνομα Ειρήνη είναι Ελληνικό γυναικείο όνομα. Συχνά χαϊδευτικά του ονόματος είναι τα Ρένα, Ρηνούλα, Ρηνιώ, Ρηνάκι.\nΑν και στην Ελλάδα δεν είναι ιδιαίτερα δημοφιλές σε άλλες χώρες\n(και σε διάφορες ιστορικές περιόδους) είναι ιδιαίτερα διαδεδομένο (ενδεικτικά αναφέρεται ότι στις Η.Π.Α τις δεκαετίες του 1910 και 1920 ήταν μέσα στα 20 πιο δημοφιλή ονόματα για κορίτσια, ενώ στην Ισπανία για την πενταετία 2000-2005 ήταν μέσα στα 15 πιο δημοφιλή ονόματα).\nΤο όνομα Ειρήνη , κατά την Ελληνική μυθολογία, προέρχεται από την θεά των Αρχαίων Ελλήνων, Ειρήνη. Κόρη του Δία και της Θέμιδας, ήταν μια από τις Ώρες και αποτελούσε την προσωποποίηση της ειρήνης και του πλούτου. Στην τέχνη απεικονίζονταν σαν μια νεαρή όμορφη γυναίκα που κρατούσε το Κέρας της Αμάλθειας, σκήπτρο και ένα πυρσό.\nΤο ουσιαστικό ειρήνη εικάζεται ότι προέρχεται από το ρήμα είρω (συνδέω), και το ειρώ ο συνδυασμός των λέξεων ειρώ (λέγω) + νους. Αυτό σημαίνει ότι τα λόγια σου είναι αποτέλεσμα ώριμης σκέψης, πάντα λες τεκμηριωμένα τις απόψεις σου! Παράλληλα το όνομά σου προέρχεται από το ρήμα «ειρώ» που σημαίνει συνδέω, για αυτό και πολλές φορές η παρουσία σου γίνεται καταλυτική για την ένωση ανθρώπων. Δεν σου αρέσουν οι καβγάδες και οι χωρισμοί και προσπαθείς να ισορροπείς τις καταστάσεις και να ενώνεις τους ανθρώπους που έχουν διαφορές! Σύμφωνα με την αριθμολογία ο λεξάριθμος του ονόματός σου είναι το 9 και αυτό φανερώνει ότι είσαι μία γυναίκα με μεγάλες ευαισθησίες και πολλά όνειρα για τη ζωή! Μάχεσαι για τα δικαιώματα τόσο τα δικά σου όσο και των ανθρώπων που σε περιβάλλουν και θέλεις γύρω σου να κυριαρχεί η ισότητα, η ενότητα και η αγάπη! Δίνεις σε όλους τη βοήθειά σου και πολλές φορές θα βάλεις σε προτεραιότητα τις ανάγκες των ανθρώπων που σε περιβάλλουν και μετά τις δικές σου!\nΈχεις μεγάλες κοινωνικές ευαισθησίες και ιδιαίτερα σε συγκινούν τα ζητήματα που αφορούν τα παιδιά, τους ηλικιωμένους και τα ζώα!\nΗ συμβουλή που δίνει το Λογοτεχνικό περιβόλι στις σημερινές εορτάζουσες:\nΤο ποίημά μου σε όλες εσάς με όλη μου την Αγάπη:\nΣε όλες τις αγαπημένες μου φίλες, αφιερωμένος αυτός ο σύνδεσμος με τις ευχές και τα επιλεγμένα τραγούδια μου:\nΚαι σαν ένα μικρό δώρο οι Πανίσχυρες προσευχές για την εξέλιξη της ψυχής:\nΠερισσότερες μαντινάδες εδώ:\nΣτείλτε στους αγαπημένους σας φίλους και φίλες χρόνια πολλά με όμορφες εικόνες και επιλεγμένα τραγούδια:\nΑναρτήθηκε από Ρένα Τζωράκη -Μανουκάκη στις 10:43 π.μ.


DailyTech.gr: Πλημμύρισε Ο Δρόμος; Κανένα Πρόβλημα Με Τη Μπαγκαζιέρα - Βάρκα\nΠλημμύρισε Ο Δρόμος; Κανένα Πρόβλημα Με Τη Μπαγκαζιέρα - Βάρκα\nΣίγουρα θα έχετε δει βίντεο (και πολλοί από σας θα το έχετε ζήσει) με οδηγούς σκαρφαλωμένους στην οροφή του αυτοκινήτου τους, που έχει βουλιάξει στα νερά που πλημμύρισαν - ξαφνικά - το δρόμο ή ακόμα χειρότερα να προσπαθούν να σωθούν κολυμπώντας μέσα στα νερά.\nΛοιπόν, τώρα υπάρχει λύση (δυστυχώς μόνο για εσάς και το συνεπιβάτη σας, όχι και για το αυτοκίνητο σας): Αντί να γίνετε ο (βασανισμένος) πρωταγωνιστής ενός βίντεο στο YouTube με θέμα τις πλημμύρες, μπορείτε να αντιμετωπίσετε την κατάσταση με στυλ και χάρη με αυτήν τη μπαγκαζιέρα οροφής αυτοκινήτου που αναποδογυρίζει και μετατρέπεται σε βάρκα με κουπιά για δύο άτομα!\nΤο Boatbox μοιάζει με όλες τις άλλες μπαγκαζιέρες οροφής τύπου όστρακου, μόνο που το σχήμα του είναι διαμορφωμένο έτσι, ώστε το αναποδογυρισμένο κάλυμμα να μετατρέπεται σε μια μικρή βαρκούλα για τον αισιόδοξο.\nΔιαθέτει κάθισμα, κουπιά και υποδοχές για κουπιά και μπορείτε να προσθέσετε ακόμα και μια μικρή ηλεκτρική εξωλέμβια μηχανή για να σπάσετε τα νεύρα των υπόλοιπων πλημμυροπαθών επιβατών.\nΠροσωπικά, πιστεύω ότι ένα ιστίο και μια αφαιρούμενη καρίνα θα ήταν ακόμα πιο cool, αλλά μην υπερβάλουμε κιόλας.\nΦυσικά, το Boatbox δεν είναι μόνο για επείγουσες καταστάσεις πλημμύρας και οι κατασκευαστές τονίζουν ότι μπορεί να σας γλυτώσει από τη διαδικασία ρυμούλκησης ενός τρέιλερ, αν απλά χρειάζεστε μια μικρή βάρκα για τις διακοπές σας.\nΒέβαια, με χώρο για μόλις δύο (αγαπημένα) άτομα θα αντιμετωπίσετε το πρόβλημα του ποιόν θα αφήσετε πίσω στη στεριά.\nΤο Boatbox διατίθεται από το Ηνωμένο Βασίλειο για μόλις 950$.\nΑυτό το ποσό μπορεί να είναι μεγάλο για μια μπαγκαζιέρα, αλλά είναι μικρό για μια βάρκα.


Οι λεπτομέρειες των Τελετών της Ολυμπιακής Φλόγας - Δ.Ε.Μ.Α.\nΟι Έλληνες διοργανωτές της Τελετής Αφής της Ολυμπιακής Φλόγας για το Τόκιο 2020 στην Αρχαία Ολυμπία τον επόμενο μήνα ανακοίνωσαν όλες τις λεπτομέρειες σχετικά με τις τελετές της Ολυμπιακής Φλόγας. Η Ολυμπιακή Φλόγα, σύμβολο παγκόσμιας ειρήνης και αθλητισμού, θα ανάψει στον τόπο που γεννήθηκαν στην αρχαιότητα οι Ολυμπιακοί Αγώνες στις 12 Μαρτίου και θα ακολουθήσει μία εφταήμερη Λαμπαδηδρομία στην Ελλάδα και θα ακολουθήσει η Τελετή Παράδοσης στην Αθήνα, της Φλόγας στην ιαπωνική αποστολή στις 19 Μαρτίου.\nΣτη συνέχεια θα διεξαχθεί η Λαμπαδηδρομία που θα ολοκληρωθεί στην Τελετή Εναρξης των Αγώνων στο Τόκιο στις 24 Ιουλίου. Ο Πρόεδρος της Ελληνικής Ολυμπιακής Επιτροπής Σπύρος Καπράλος δήλωσε σε δημοσιογράφους ότι είχε πραγματοποιηθεί συνάντηση με ελληνική εταιρεία διαχείρισης κινδύνων για την υγεία, για να είναι έτοιμη «σε περίπτωση που συμβεί κάτι».\n«Σχετικά με το θέμα που αντιμετωπίζουμε όλοι σήμερα, τον κοροναϊό, παίρνουμε μια σειρά μέτρων. Θα κάνουμε ό, τι είναι ανθρωπίνως δυνατό να μην έχουμε καθόλου προβλήματα κατά τη διάρκεια της Λαμπαδηδρομίας», δήλωσε ο Πρόεδρος της Επιτροπής Λαμπαδηδρομίας Σάκης Βασιλειάδης σε δημοσιογράφους, χωρίς να δώσει περαιτέρω λεπτομέρειες.


Βαρουφάκης: Ο Τσίπρας θα έδιωχνε τον Στουρνάρα... με κλωτσιές! - Πες Το GR\nΒαρουφάκης: Ο Τσίπρας θα έδιωχνε τον Στουρνάρα... με κλωτσιές!\nΣυνεχίζονται οι αποκαλύψεις του πρώην υπουργού Οικονομικών Γ. Βαρουφάκη. Σύμφωνα με δημοσίευμα των "Νέων" ο κ. Βαρουφάκης στο τελευταίο του βιβλίο περιγράφει μια αγριευτική προεκλογική σύσκεψη με τον Τσίπρα, τον Δραγασάκη, τον Τσακαλώτο και τον Παππά.\nΟ Βαρουφάκης εξηγεί πως... μόλις γίνουν κυβέρνηση πρέπει να διώξουν τον Στουρνάρα από την Τράπεζα της Ελλάδος.\n-Μόλις γίνω πρωθυπουργός, θα ζητήσω την παραίτησή του. Κι αν χρειαστεί θα τον διώξω από την κεντρική τράπεζα με φωνές και κλωτσιές, διαβεβαιώνει ο Τσίπρας. Και τότε, σύμφωνα πάντα με τα όσα αποκαλύπτει ο κ. Βαρουφάκης, ο Παππάς εξηγεί ότι "υπάρχουν και πιο δραστικές λύσεις στο πρόβλημα" - πιο δραστικές από τις φωνές και τις κλωτσιές!\nΒαρουφάκης: Ο Τσίπρας θα έδιωχνε τον Στουρνάρα... με κλωτσιές! Reviewed by Πες Το GR on 12:13 μ.μ. Rating: 5


Ραμαζάνι στη σκιά διαμαρτυριών | Πολιτική | DW | 10.07.2013\nΡαμαζάνι στη σκιά διαμαρτυριών\nΣτην Τουρκία ξεκίνησε την Τρίτη το ραμαζάνι υπό τη σκιά διαμαρτυριών των πολιτών. Όπως κάθε χρόνο, έτσι και φέτος, η κυβέρνηση προσέφερε δωρεάν φαγητό στον κόσμο, ενώ οι διαδηλωτές οργάνωσαν τα δικά τους τραπέζια.\nΤο ραμαζάνι είναι ο μήνας της περισυλλογής και της ειρήνης για τους μουσουλμάνους. Η πλατεία Ταξίμ, στην οποία για έξι περίπου εβδομάδες διαδηλωτές διαμαρτύρονταν εναντίον της κυβέρνησης Ερντογάν, έχει καλυφθεί με τραπέζια με ροζ τραπεζομάντηλα. Ο δήμος του Πέρα στην Κωνσταντινούπολη οργανώνει το βραδινό φαγητό μετά την ολοήμερη νηστεία. Το iftar, όπως λέγεται και καλεί 1.500 ανθρώπους. Φήμες κάνουν λόγο ότι στο τραπέζι βρίσκονται άνθρωποι που έχουν πάρει μια κάρτα από το AKP από το κόμμα του Τούρκου πρωθυπουργού Ταγίπ Ερντογάν. Οι υπεύθυνοι το διαψεύδουν.\nΚι ενώ ο κόσμος έχει συγκεντρωθεί και τρώει, στην απέναντι πλευρά άνθρωποι διαδηλώνουν λίγο πιο πέρα στο πάρκο Γκεζί. «Αυτή είναι μόνο η αρχή, ο αγώνας συνεχίζεται» φωνάζουν. Ένας διαδηλωτής, μιλώντας στην Deutsche Welle, λέει: «Ο κυβερνήτης της Κωνσταντινούπολης είπε πως οι άνθρωποι δεν μπορούν να συγκεντρώνονται στην πλατεία Ταξίμ, μπορούν όμως να τρώνε μαζί. Νομίζω πως αυτό είναι λάθος. Μαζευόμαστε εδώ και 40 μέρες και συχνά μας επιτέθηκαν ρίχνοντας μας νερό».\nΧωρίς σπόνσορες και σημαίες\nO Ισάν Ελιατσίκ, συγγραφέας\n«Γιατί δεν βάζουν αρκετά τραπέζια για όλους τους μουσουλμάνους και όχι μόνο για τους δικούς τους» αναρωτιέται μια άλλη διαδηλώτρια. Ως ένδειξη διαμαρτυρίας έστησαν το δικό τους τραπέζι. Ένα τραπέζι στο έδαφος μήκους 500 μέτρων φτιαγμένο από χαρτιά και εφημερίδες. Ο καθένας φέρνει από κάτι. «Καλέσαμε τους ανθρώπους, τίποτα άλλο. Ο κόσμος ήρθε από μόνος τους και έφερε φαγητό. Στο τραπέζι του δήμου υπάρχουν τρία διαφορετικά φαγητά, έχουν τους σπόνσορές τους, τις σημαίες τους. Εδώ έχουμε 40 διαφορετικά φαγητά. Δεν έχουμε σπόνσορες, ούτε σημαίες. Μόνο ο λαός» λέει στην DW ο Ισάν Ελιατσίκ, συγγραφέας και ένας από αυτούς που είχαν την πρωτοβουλία.\nΑπέναντί τους έχουν την αστυνομία, η οποία είναι έτοιμη να επέμβει ανά πάσα στιγμή. Τη Δευτέρα το βράδυ διαδηλωτές μέσω των μέσων κοινωνικής δικτύωσης είχαν καλέσει σε μεγάλη διαδήλωση στο πάρκο Γκεζί. Λίγες ώρες πριν το πάρκο έκλεισε ενώ η αστυνομία προχώρησε σε συλλήψεις. Παρόλα αυτά οι διαδηλωτές φαίνονται πρόθυμοι να συνεχίσουν τις διαμαρτυρίες τους. Όπως λέει όμως μια άλλη διαδηλώτρια στην DW, είναι έτοιμη να συνεχίσουν μέχρι οι φίλοι τους να αφεθούν ελεύθεροι.\nΡαμαζάνι στη σκιά διαμαρτυριών (mp3)\nΛέξεις κλειδιά τουρκία, ραμαζάνι\nΜόνιμος σύνδεσμος https://p.dw.com/p/195B0


Η Horizon Media λανσάρει νέο meta offering – marketingweek.gr\nΗ Horizon Media λανσάρει νέο meta offering\nTo Chapter & Verse, unit αποκλειστικά για το Web3\nTo λανσάρισμα του Chapter & Verse, του ανεξάρτητου unit που θα ασχολείται αποκλειστικά με το Web3 και το metaverse ανακοίνωσε το αμερικανικό media agency Horizon Media. Με επικεφαλής τους Donnie Williams, EVP/Chief Digital Officer και Pedro L. Rodriguez, SVP, Business Growth, Digital Marketing & Transformation, η νέα μονάδα θα προσφέρει συμβουλευτική, δημιουργικό σχεδιασμό και ανάπτυξη, καθώς και υπηρεσίες event activation.\nΟ πρώτος πυλώνας, η συμβουλευτική, θα εστιάζει στην εκπαίδευση των brands για το περιβάλλον του Web3 και τον βέλτιστο τρόπο προσέγγισης του metaverse. Αναφορικά με το δεύτερο offering, το creative concepting & development, το νέο τμήμα θα συνεργάζεται με τα brands για τη δημιουργία immersive εμπειριών, μέσα από in-game media creative, ψηφιακά billboards, ανάπτυξη NFTs, brand merchandising στις πλατφόρμες, blockchain για προγράμματα customer loyalty κ.ά.\nΌσο για το event activation, το unit θα υποστηρίζει τους πελάτες στην υλοποίηση experiential και retail activations, συμπεριλαμβανομένων και μεγάλης κλίμακας ενεργειών marketing, όπως μουσικά φεστιβάλ. «Πολύ συχνά στη βιομηχανία μας βλέπουμε marketers και agencies να υιοθετούν μια στάση αναμονής σχετικά με τις νέες τεχνολογίες», σχολίασε ο Donnie Williams. «Αντίθετα, στην Horizon, συγκεντρώσαμε άμεσα τεχνογνωσία που θα εκπαιδεύσει και θα καθοδηγήσει τα brands σε αυτά τα αχαρτογράφητα νερά».\nTopics: International , Launch


Εξαιρετικές εντυπώσεις άφησε το πρώτο Παγκόσμιο Πρωτάθλημα Παράκτιου Σάμπο! - Action In Sports Cyprus\nΕξαιρετικές εντυπώσεις άφησε το πρώτο Παγκόσμιο Πρωτάθλημα Παράκτιου Σάμπο!\nBeach Sambo 2\nΜε φόντο το γαλάζιο της Μεσογείου, η παραλία των Φοινικούδων στη Λάρνακα φιλοξένησε το Σαββατοκύριακο 28-29 Αυγούστου 2021 το πρώτο στην ιστορία Παγκόσμιο Πρωτάθλημα Παράκτιου Σάμπο.\nΔιοργανωτές ήταν η Παγκόσμια Ομοσπονδία Σάμπο (FIAS) και η αντίστοιχη Κυπριακή Ομοσπονδία, ενώ η διοργάνωση βρισκόταν υπό την αιγίδα του Δήμου Λάρνακας.\nΠέραν των 100 αθλητών και αθλητριών από έντεκα χώρες συμμετείχαν στη διοργάνωση, η οποία μεταδόθηκε τηλεοπτικά ζωντανά σε Κύπρο (Cytavision) και Ρωσία και σε όλο τον κόσμο μέσω live streaming, προσφέροντας πολύ μεγάλη προβολή στην Κύπρο, σε χώρες μάλιστα όπου στοχεύει το τουριστικό μας προϊόν. Συνολικά 200 ξένοι ήρθαν στο νησί μας, για τους σκοπούς της διοργάνωσης.\nDraw of the 1st Day of the World Beach SAMBO Championships 2021\nΈλαβαν μέρος αθλητές από Βουλγαρία, Ελλάδα, Ισραήλ, Καζακστάν, Κύπρος, Νότια Κορέα, Ουζμπεκιστάν, Ουκρανία, Ρουμανία, Σερβία, και την Ρωσική Ομοσπονδία Σάμπο. Οι Ρώσοι σάρωσαν τόσο στα ατομικά αγωνίσματα το Σάββατο, όσο και στο ομαδικό την Κυριακή. Στην πρώτη ημέρα της δράσης, οι Ρώσοι πήραν έξι χρυσά από τις οκτώ κατηγορίες, ενώ τα άλλα δύο χρυσά κατακτήθηκαν από Ρουμανία και Βουλγαρία. Στο ομαδικό, οι Ρώσοι πήραν αήττητοι την πρωτιά, με το αργυρό να πηγαίνει στην Ουκρανία και το χάλκινο σε Ρουμανία και Ουζμπεκιστάν.\nΧορηγοί του 1ου Παγκόσμιου Πρωταθλήματος Παράκτιου Σάμπο ήταν η Rosneft, η VTB, ο Geraklion και η Ural Chem.\nΟι κερκίδες του γηπέδου στις Φοινικούδες γέμιζαν από κόσμο καθ’ όλη τη διάρκεια του διημέρου, ενώ αρκετοί θεατές έβλεπαν τη δράση από τη διπλανή παραλία. Τα παράκτια αθλήματα δίνουν, άλλωστε, την ευκαιρία στο κοινό να έρχεται μια ανάσα από τη δράση.\nΤη διοργάνωση παρακολούθησαν ο πρόεδρος της FIAS κ. Βασίλι Σεστακόφ, ο πρόεδρος της Ευρωπαϊκής Ομοσπονδίας Σάμπο κ. Σεργκέι Ελισέεφ, ο αντιπρόεδρος του Κυπριακού Οργανισμού Αθλητισμού (ΚΟΑ) κ. Κωστάκης Κουκκουλής και ο αντιδήμαρχος Λάρνακας κ. Ιάσωνας Ιασωνίδης.\nΟ πρόεδρος της FIAS κ. Σεστακόφ, δήλωσε: «Είμαι πολύ χαρούμενος που μέσα σε δύσκολες εποχές, διοργανώσαμε το πρώτο Παγκόσμιο Πρωτάθλημα Παράκτιου Σάμπο. Το τουρνουά ήταν πολύ ωραίο και θεαματικό, ενώ οι θεατές έδειξαν μεγάλο ενδιαφέρον. Ευχαριστούμε την κυπριακή ομοσπονδία, τον πρόεδρο Μάριο Ανδρέου και όλη του την ομάδα για την σκληρή δουλειά. Αυτή ήταν μόνο η αρχή για την παραλλαγή αυτή του σπορ μας».\nΠροηγούμενο άρθροΜε φιλοδοξίες οι Έλληνες πρωταθλητές της ενόργανης στο Τσάλεντζ Καπ της Σλοβενίας\nΕπόμενο άρθροΗ ΚΟΕ πενθεί για την απώλεια του πρώην Προέδρου της ΔΟΕ Ζακ Ρογκ


Τα «Χρυσά Παιδιά» - Working Mama\nΔΙΑΦΟΡΑΤα «Χρυσά Παιδιά»\nΑυτό το άρθρο το αφιερώνω στα «χρυσά παιδιά» της Ελλάδας. Στα παιδιά αυτά που μας έχουν κάνει υπερήφανους ως Έλληνες, μας έχουν κάνει να κλάψουμε από συγκίνηση και που έχουν γίνει η αιτία να ακουστεί ο Εθνικός μας ύμνος σε όλο τον κόσμο.\nΣε αυτό το άρθρο θα διαβάσετε «μικρά» ονόματα παιδιών μας που κατέκτησαν την κορυφή, όχι μόνο στον αθλητισμό αλλά και στις επιστήμες. Θα σας παρουσιάσω λοιπόν, μερικά από τα πιο λαμπρά μυαλά μας και μερικούς από τους πιο δυνατούς αθλητές μας, των οποίων δυστυχώς τα ονόματα πέρασαν στα ψιλά γράμματα από τα μέσα μαζικής ενημέρωσης.\nΈχοντας αποφασίσει να κάνω αυτό το θέμα, ξεκίνησα μια εκτενή έρευνα, ώστε να βρω όσες περισσότερες πληροφορίες μπορούσα. Ομολογώ ότι δεν ήταν τόσο εύκολο όσο νόμιζα, αλλά δεν έπρεπε με τίποτα να εγκαταλείψω την προσπάθεια.\nΤα παιδιά αυτά έχουν κοπιάσει αρκετά, έχουν θυσιάσει πράγματα για να πετύχουν τους στόχους τους, έχουν απογοητευτεί, έχουν αδικηθεί αλλά τελικά κατάφεραν να κατακτήσουν την κορυφή. Το λιγότερο που μπορούσα να κάνω ήταν να τους αφιερώσω αυτό το άρθρο.\nΘα ξεκινήσω με τον Αλέξανδρο Καλπογιαννάκη , ιστιοπλόο του Ν.Ο. Βουλιαγμένης. Ο Αλέξανδρος, μόλις 16 χρονών κατάφερε να κερδίσει το χρυσό μετάλλιο ιστιοπλοΐας στους Ολυμπιακούς Αγώνες Νέων που διεξήχθησαν στο Μπουένος Άιρες στην Αργεντινή.\nΣτους αγώνες συμμετείχαν 236 ιστιοπλόοι από 22 χώρες. Ένα τεράστιο επίτευγμα για ένα τόσο μικρό παιδί.\nΣτην ίδια διοργάνωση κέρδισαν επίσης το χρυσό μετάλλιο η Χριστίνα Μπούρμπου και η Μαρία Κυρίδου στο δίκωπο άνευ πηδαλιούχου. Ένα ζευγάρι που έχει κατακτήσει την κορυφή και στο παρελθόν στην Γαλλία και που σίγουρα θα την κατακτήσουν πολλές φορές ακόμα.\nΘα κλείσω το κομμάτι του αθλητισμού με τα παιδιά που με συγκίνησαν ιδιαίτερα πολύ και τα οποία θα έπρεπε να αποτελούν πρότυπο για όλους μας για την δύναμη της ψυχής τους και που δεν εγκατέλειψαν ποτέ την προσπάθεια.\nΣας συστήνω λοιπόν, τον Δημοσθένη Μιχαλεντζάκη, τον Γρηγόρη Πολυχρονίδη, την Άννα Ντέντα και τον Κωνσταντίνο Μασούρα.\nΟ Δημοσθένης Μιχαλεντζάκης μας έκανε υπερήφανους κατακτώντας το χρυσό μετάλλιο στα 200 μέτρα μικτής κολύμβησης στους Παραολυμπιακούς αγώνες που διεξήχθησαν στο Ρίο, καταρρίπτοντας το πανελλήνιο ρεκόρ τόσο στον προκριματικό όσο και στον τελικό.\nΟ Γρηγόρης Πολυχρονίδης, η Άννα Ντέντα και ο Κωνσταντίνος Μασούρας κατέκτησαν χρυσά μετάλλια στο πρωτάθλημα μπότσια, που διεξήχθη στο Λίβερπουλ για ζευγάρια BC3. Αξίζει να σημειωθεί ότι ο Γρηγόρης Πολυχρονίδης έχει στο ενεργητικό του 11 χρυσά μετάλλια.\nΕυτυχώς για μας η χώρα αυτή δεν βγάζει μόνο σπουδαίους αθλητές, βγάζει και σπουδαία μυαλά.\nΘα ξεκινήσω με τον διαγωνισμό iGEM ή Μουντιάλ της Επιστήμης, όπως είναι γνωστός στης Αμερική, όπου μια ομάδα Ελλήνων φοιτητών από το ΑΠΘ και το Δημοκρίτειο Πανεπιστήμιο Θράκης, κατάφεραν να κερδίσουν το χρυσό μετάλλιο συνθετικής βιολογίας, ξεπερνώντας πανεπιστήμια τεράστιου βεληνεκούς, όπως το MIT και το Χάρβαρντ. Συγχαρητήρια και εις ανώτερα και στα 11 παιδιά που έγιναν μια ομάδα για να κατακτήσουν έναν κοινό στόχο.\nΘα συνεχίσω με μια άλλη ομάδα φοιτητών της Νομικής Σχολής του Εθνικού και Καποδιστριακού Πανεπιστημίου Αθηνών, η οποία κατάφερε με πολύ μεγάλη προσπάθεια να κερδίσει την πρώτη θέση στον κόσμο για την γραπτή επίδοσης της στον Παγκόσμιο Τελικό Γύρο, του διεθνούς διαγωνισμού εικονικής δίκης. Ο διαγωνισμός πραγματοποιήθηκε στην Γενεύη, όπου οι φοιτητές έλαβαν το βραβείο Καλύτερου Υπομνήματος Εναγομένου και το βραβείο Καλύτερων Υπομνημάτων συνολικά.\nΚαι θα κλείσω με ένα νεαρό φοιτητή του τμήματος Μουσικών Σπουδών του Αριστοτελείου Πανεπιστημίου Θεσσαλονίκης, τον Ορέστη Παπαϊωάννου, ο οποίος κέρδισε το 1ο βραβείο σύνθεσης στον παγκόσμιο διαγωνισμό σύνθεσης Antonin Dvorak. Ο διαγωνισμός διεξήχθη στην Πράγα και συμμετείχαν 19 χώρες από όλο τον κόσμο.\nΗ λίστα επιτυχιών ατελείωτη, οι διακρίσεις και τα βραβεία αμέτρητα. Όπως καταλαβαίνετε ήταν αδύνατο να τους συμπεριλάβω όλους, όσο και αν το ήθελα. Τα παιδιά αυτά τα κατάφεραν με τον προσωπικό τους αγώνα, ξεπερνώντας τις δυσκολίες και τα εμπόδια, δουλεύοντας ατελείωτες ώρες για το όνειρο τους.\nΚλείνοντας το άρθρο θα ήθελα να πω συγχαρητήρια στους αφανείς ήρωες, τους γονείς. Στους γονείς, όχι μόνο των συγκεκριμένων παιδιών αλλά σε όλους τους γονείς, που στηρίζουν,εμψυχώνουν, αναπτερώνουν το ηθικό των παιδιών τους και τα παροτρύνουν να συνεχίσουν την προσπάθεια τους.\nΕνθαρρύνετε και βοηθήστε τα παιδιά σας να ανακαλύψουν το δικό τους ταλέντο, δημιουργήστε τους ερεθίσματα, δείξτε τους τον τρόπο και τον δρόμο. Που ξέρετε; Κάποια μέρα μπορεί να διαβάσουμε το όνομα και του δικού σας «χρυσού» παιδιού σε κάποιο blog ή εφημερίδα.\nΑλλά ακόμα και να μην καταφέρει να κερδίσει κάποιο παγκόσμιο χρυσό μετάλλιο, άλλωστε δεν το κερδίζουν όλοι, να είστε σίγουροι ότι θα το κάνει εξίσου ευτυχισμένο ένα χρυσό μετάλλιο από εσάς.\nΕπιβραβεύεστε το παιδί σας για οποιοδήποτε κατόρθωμα του, είτε επειδή πήρε έναν καλό βαθμό, είτε γιατί βοήθησε κάποιον που τον χρειαζόταν, γενικά για οποιονδήποτε λόγο που εσείς μπορεί να θεωρείτε δεδομένο για τα παιδιά μας είναι κατόρθωμα. Χαρίστε στα παιδιά σας το χρυσό μετάλλιο της καρδιάς σας! Όλα τα παιδιά το αξίζουν.\nΠροηγούμενο άρθροΣούπα βελουτέ γλυκοπατάτας με τζίντζερ\nΕπόμενο άρθροΗ Χριστουγεννιάτικη οικογενειακή φωτογράφηση μας.


by Lifebuzz Team 3 Δεκεμβρίου, 2020, 11:47 πμ 0 Views\nΦαίνεται πως τα πράγματα έχουν αρχίσει να ξεφεύγουν στο Big Brother με τους καβγάδες να είναι συνεχείς και τους παίκτες να βρίσκονται στα όριά τους.\nΧθες κλήθηκαν να ψηφίσουν για τους υποψήφιους για αποχώρηση σε ανοιχτή ψηφοφορία κάτι που έφερε ακόμα μεγαλύτερες εντάσεις. Αυτοί που θεωρούνται φίλοι αλληλοψηφίστηκαν, ενώ πρώτη υποψήφια βγήκε η Σοφία Δανέζη.\nΈνας μεγάλος τσακωμός ξέσπασε μεταξύ του Δημήτρη Κεχαγια και του Χρήστου Βαρουξή, με τον πρώτο να σηκώνει χέρι θέλοντας να χτυπήσει το νεαρό και μιλώντας του πολύ άσχημα. Αμέσως, δόθηκε ποινή στο Δημήτρη Κεχαγιά, ο οποίος θα είναι επίσης υποψήφιος με την αγαπημένη του και δε μπορεί να σωθεί από το βέτο.\nΗ παραγωγή σκέφτηκε ακόμα και να τον βγάλει εκτός σπιτιού, με τους φανατικούς του παιχνιδιού να είναι σίγουροι ότι θα αποχωρήσει μετά την κατακραυγή που δέχτηκε για την συμπεριφορά του.\nΤρίτος υποψήφιος με τα μέχρι τώρα δεδομένα θα είναι ο Γρηγόρης. Εν αναμονή του βέτο και τον εξελίξεων.\nbig brother spoilerbig brother υποψηφιοι\nPrevious article Τι κάνει ο Τόνυ Δημητρίου στο μπαλκόνι τυλιγμένος με το σεντόνι; Ιδού η απάντηση\nNext article Ελεονώρα Ζουγανέλη: Τα ρομαντικά βράδυα στο σπίτι με τον Σπύρο Δημητρίου\nBig Brother spoiler 26/11: Ποιοι είναι οι υποψήφιοι – Ποιος θα κερδίσει το βέτο – Εκπλήξεις και ανατροπές\nΕλεονώρα Ζουγανέλη: Τα ρομαντικά βράδυα στο σπίτι με τον Σπύρο Δημητρίου


Οι άνδρες πεθαίνουν συχνότερα από κορωνοϊό | Περιβάλλον & Επιστήμη | DW | 19.12.2020\nΟι άνδρες πεθαίνουν συχνότερα από κορωνοϊό\nΗ υπόθεση ότι οι άνδρες πεθαίνουν συχνότερα από κορωνοϊό είχε διατυπωθεί σχεδόν από την αρχή της πανδημίας. Τώρα νέα επιστημονικά στοιχεία επιβεβαιώνουν τις αρχικές υποθέσεις.\nΑπό την αρχή της πανδημίας υπήρχαν εικασίες σχετικά με το γιατί οι άνδρες υποφέρουν περισσότερο από τη μόλυνση με το νέο κορωνοϊό. Οι άνδρες δίνουν λιγότερη προσοχή στην υγεία τους, καπνίζουν συχνότερα και τρέφονται λιγότερο υγιεινά. Η παλαιότερη γενιά ειδικότερα είχε έναν ανθυγιεινό τρόπο ζωής. Επιπλέον, οι άνδρες πηγαίνουν γενικά στο γιατρό πιο καθυστερημένα. Μια νέα μελέτη που δημοσιεύθηκε στις 9 Δεκεμβρίου στο περιοδικό Nature Communications επιβεβαιώνει προηγούμενα ερευνητικά αποτελέσματα.\nΔεδομένα από την ερευνητική πρωτοβουλία Global Health 50/50 από περισσότερες από 20 χώρες έδειχναν ήδη τον Ιούνιο ότι οι γυναίκες μολύνονται με την ίδια συχνότητα με τους άνδρες. Αλλά οι άνδρες ασθενούν συχνότερα από COVID-19 και είναι πιο πιθανό να πεθάνουν από τη μόλυνση. Όσον αφορά τα ποσοστά θνητότητας, η κατανομή είναι περίπου ένα τρίτο προς δύο τρίτα. Αυτό οφείλεται σίγουρα και σε προηγούμενα υποκείμετα νοσήματα. Για παράδειγμα, οι άνδρες είναι πολύ πιο πιθανό να πάσχουν από καρδιαγγειακά νοσήματα, από τα οποία πεθαίνουν συχνότερα από τις γυναίκες.\nΗ ηλικία είναι επίσης καθοριστική. Σύμφωνα με το ινστιτούτο Robert Koch (RKI), τουλάχιστον δύο φορές περισσότεροι άνδρες σε σχέση με τις γυναίκες πέθαναν σε όλες τις ηλικιακές ομάδες από 70 έως 79 ετών. Μετά εξισώνονται και αντιστρέφονται ξανά από την ηλικιακή ομάδα των 90 έως 99 ετών. Αλλά αυτό πιθανότατα οφείλεται κυρίως στο γεγονός ότι υπάρχουν περισότερες ηλικιωμένες γυναίκες από άνδρες. Το RKI δεν μπορεί επίσης να εξηγήσει τους λόγους αυτής της διαφοράς μεταξύ των φύλων.\nΟι άνδρες ασθενούν συχνότερα από κορωνοϊό\nΟ κορωνοϊός χρησιμοποιεί τις ακίδες που έχει στην επιφάνειά του για να συνδεθεί με υποδοχείς που βρίσκονται στην επιφάνεια των κυττάρων του αναπνευστικού συστήματος. Αυτοί οι υποδοχείς ονομάζονται ACE2 και διαδραματίζουν σημαντικό ρόλο για τις ασθένειες COVID-19, SARS και MERS που προκαλούνται από κορωνοϊούς. Τον Ιούνιο, ο Μπέρνχαρντ Σβίσλερ, διευθυντής αναισθησιολογίας στο νοσοκομείο LMU Klinikum, δήλωσε ότι οι άνδρες προσβλήθηκαν περισσότερο και από τη νόσο MERS.\nΟι γυναίκες συχνά πιο ανθεκτικές\nΕπίσης, το γυναικείο ανοσοποιητικό σύστημα είναι πιο ανθεκτικό από αυτό των ανδρών. Τα οιστρογόνα, οι γυναικείες αυτές ορμόνες, οι οποίες διεγείρουν το ανοσοποιητικό σύστημα και έτσι δρα ταχύτερα και αποτελεσματικότερα κατά των ασθενειών, είναι πρωτίστως υπεύθυνα για το καλύτερο ανοσοποιητικό σύστημα. Η αρσενική τεστοστερόνη, από την άλλη πλευρά, αναστέλλει την άμυνα του οργανισμού.\nΑπό την άλλη πλευρά, οι γυναίκες πάσχουν συχνότερα από αυτοάνοσες ασθένειες, στις οποίες το ανοσοποιητικό σύστημα αντιδρά υπερβολικά και επιτίθεται στα δικά του κύτταρα - μια πιθανή επιπλοκή επίσης με την COVID-19.\nΤέλος, υπάρχουν και «γενετικοί λόγοι» που ευνοούν τις γυναίκες, δήλωσε ο μοριακός ιολόγος Τόμας Πίτσμαν στην DW. Ο λόγος είναι ότι "ορισμένα γονίδια που σχετίζονται με το ανοσοποιητικό, για παράδειγμα γονίδια που είναι υπεύθυνα για την αναγνώριση παθογόνων κυττάρων, κωδικοποιούνται στο χρωμόσωμα Χ". Επειδή οι γυναίκες έχουν δύο χρωμοσώματα Χ και οι άνδρες μόνο ένα, οι γυναίκες βρίσκονται σε πλεονεκτικότερη θέση.Η υπόθεση ότι οι άνδρες πεθαίνουν συχνότερα από κορωνοϊό είχε διατυπωθεί σχεδόν από την αρχή της πανδημίας. Τώρα νέα στοιχεία επιβεβαιώνουν τις αρχικές υποθέσεις.\nΛέξεις κλειδιά κορωνοϊός, άνδρες, γυναίκες\nΜόνιμος σύνδεσμος https://p.dw.com/p/3ms8n\nΕΕ: Περισσότερες γυναίκες στα Διοικητικά Συμβούλια 09.06.2022\nΙστορική «στροφή» στην πολιτική ισότητας της ΕΕ: Κυβερνήσεις και Ευρωκοινοβούλιο συμφώνησαν σε ποσοστώσεις για την ίση εκπροσώπηση των φύλων σε επιτελικές θέσεις επιχειρήσεων.\nΒία λόγω ψυχολογικών προβλημάτων; 11.06.2022\nΈνας ψυχικά άρρωστος άνδρας ορμά με το αυτοκίνητο σε πλήθος ανθρώπων στο Βερολίνο – μία γυναίκα νεκρή. Φταίνε πάντα τα ψυχολογικά προβλήματα; Η απάντηση των ειδικών είναι ξεκάθαρη: Όχι.\n«Άρωμα γυναίκας» στη νέα αυστραλιανή κυβέρνηση 01.06.2022\nΜε ρεκόρ γυναικών υπουργών ορκίστηκε σήμερα η νέα αυστραλιανή κυβέρνηση των Εργατικών. Υπόσχεται αλλαγές τόσο στο εσωτερικό μέτωπο όσο και στο διεθνές πεδίο.


Αλέσια Ντέμετζ: «Δίκασε» τον Αλέξη Παππά on air (vid) - PatrisNews - Εφημερίδα Πατρίς Ηλείας\nΑλέσια Ντέμετζ: «Δίκασε» τον Αλέξη Παππά on air (vid)\n16 Ιουνίου 2021 - 01:00 15 Ιουνίου 2021 - 22:29 Δεν επιτρέπεται σχολιασμός στο Αλέσια Ντέμετζ: «Δίκασε» τον Αλέξη Παππά on air (vid)\n«Δεν πάλεψε για τη σχέση μας, λυπάμαι που δεν σηκώνει το τηλέφωνο», είπε χαρακτηριστικά.\nΝέα πυρά κατά του Αλέξη Παππά από την Αλέσια Ντέμετζ. Οι δυο τους χώρισαν και όπως φαίνεται όχι με τον καλύτερο τρόπο. Σε δηλώσεις της η πρώην σύντροφος του ηθοποιού τον κατηγόρησε ότι δεν πάλεψε για τη σχέση τους και πως δεν είναι ο άντρας που θα ήθελε να είναι δίπλα της.\n«Όχι δεν χωρίσαμε επειδή ήθελα ανοιχτή σχέση. Πώς γίνεται να είσαι ερωτευμένος με κάποιον και να έχεις μια ανοιχτή σχέση; Συναντάω πολλούς ανθρώπους, έχω πολλή προσοχή από πολλούς και όταν είμαι σε σχέση, όταν αυτό το άτομο φοβάται και δεν νιώθει άνετα να είναι δίπλα μου, είναι πάρα πολύ. Οπότε θα ζηλεύει και θα μου λέει τι να κάνω και θα με κοντρολάρει και αυτό δεν πρόκειται να συμβεί. Χρειάζεται να με αγαπάει, δεν χρειάζεται να με κοντρολάρει», είπε χαρακτηριστικά και συνέχισε:\n«Ο Αλέξης δεν πάλεψε για τη σχέση μας. Μηδέν. Νομίζω ότι έψαχνε για κάτι άλλο. Ο λόγος που χωρίσαμε ήταν η έλλειψη αυτοπεποίθησης. Δεν του αξίζει να μπω στο Bachelor να τον διεκδικήσω, σε καμιά περίπτωση. Λυπάμαι που δεν μου σηκώνει το τηλέφωνο και δεν είχε αυτοπεποίθηση».\nΑΛΕΞΗΣ ΠΑΠΠΑΣΑΛΕΣΙΑ ΝΤΕΜΕΤΖΣΧΕΣΗ\nΖαχάρω: Πρόστιμο και… λουκέτο για τρεις ανεμβολίαστους\nΙωάννης Μελισσανίδης: Ο «φτερωτός Θεός» του ελληνικού αθλητισμού στην Βραδιά των Άσσων 2021!\nΝέα Φιγαλεία: Σχεδόν 5 ώρες χωρίς ρεύμα μέσα στη νύχτα\n3 Δεκεμβρίου 2021 - 12:35\n3 Δεκεμβρίου 2021 - 12:10\n3 Δεκεμβρίου 2021 - 11:40\nΣτην αιωνιότητα ο Νίκος Κουτσογιάνης – Πένθος για την οικογένεια του Πανηλειακού\n3 Δεκεμβρίου 2021 - 11:06


Φέτος, που υποτίθεται ότι η οικονομία μας θα έμπαινε σε αναπτυξιακή τροχιά έχουμε ύφεση περίπου 5%, ανεργία, ενώ στις αγορές δεν πρόκειται να βγούμε ούτε μετά από δέκα χρόνια.\nΑκολούθησαν τα γνωστά: βάναυση φορολογία, οριζόντιες περικοπές, έκρηξη της ανεργίας, μεσοπρόθεσμο, έκτακτες εισφορές και... προχθές ανακοίνωσε ότι μας… ξανασώζει!\nΈχουν επομένως καμιά αξία οι διαβεβαιώσεις του; Είναι λύση το νέο ….πακέτο; ΟΧΙ.\nΕίναι απλά μια ανάσα. Η βελτίωση των όρων δανεισμού που επιτεύχθηκε είναι θετικό βήμα και παρέχει ανακούφιση. Βεβαίως, οδηγηθήκαμε εκεί ακριβώς επειδή το αρχικό Μνημόνιο απέτυχε.\nΗ απόφαση αυτή δεν επαρκεί, γιατί αν δεν ξεπεραστεί η βαθιά ύφεση, αν δεν μπούμε σύντομα στην Ανάκαμψη και Ανάπτυξη, η όποια βελτίωση των όρων δανεισμού δεν θα αρκέσει. Και τον περασμένο Μάρτιο, πέτυχε η χώρα βελτίωση των όρων δανεισμού της, αλλά λίγο αργότερα η κρίση χειροτέρεψε.\nΗ συμφωνία ήταν ένα είδος συμβιβαστικού δούναι και λαβείν μεταξύ της Γερμανίας, που επέμενε στη συμμετοχή ιδιωτών, και της Γαλλίας. Η συμφωνία δεν εστίασε τόσο στην Ελλάδα, όσο στην ανάγκη περιορισμού της μεταδοτικότητας σε άλλες ευαίσθητες οικονομίες της ευρωζώνης, έτσι ώστε να μειωθούν οι αβεβαιότητες των αγορών σχετικά με το μέλλον του ευρώ.\nΟ απλός πολίτης, δεν καταλαβαίνει από πολύπλοκους όρους και συμφωνίες. Βλέπει την καθημερινότητά του που χειροτερεύει, τον μισθό του, τις εισπράξεις του, τα δάνειά του, την ανατροφή και τις σπουδές των παιδιών του, τη δουλειά του, την φοροκαταιγίδα κι αν θα υπάρχει αύριο. Τον ενδιαφέρει και θέλει να μάθει από την κυβέρνηση αν πράγματι θα βελτιωθεί η ζωή του, αν όσοι αδικήθηκαν θα δικαιωθούν, εάν το μέλλον του θα είναι καλύτερο από το χθες ή το σήμερα. Και κυρίως αν το μέλλον των παιδιών του θα είναι καλύτερο από το δικό του.\nΔυστυχώς το νέο πακέτο βοήθειας, είναι πάλι ΔΑΝΕΙΑ, με επιτόκια, απειλές για διακοπή της χρηματοδότησης και απαιτήσεις για εγγυήσεις που θα πρέπει να τα ξεπληρώσουμε. Μέχρι να γίνει αυτό θα είμαστε υπό οικονομική κατοχή. Είμαστε ανελεύθεροι από εδώ και στο εξής. Δεν είμαστε ισότιμοι με τις άλλες χώρες, θα μας επιβάλλουν πολύ επώδυνες αποφάσεις στο μέλλον, όχι μόνο σε οικονομικό αλλά και σε πολιτικό - εθνικό επίπεδο.\nΘα πουλήσουμε, θα ξεπουλήσουμε, θα ανοίξουμε τις πύλες να μπουν ξένοι «επενδυτές» και να ρημάξουν ότι καλό έχει αυτή η χώρα. Είναι δεδομένο ότι κάθε τρεις μήνες θα έρχεται η ωραία τρόικα. Ενισχυμένη αυτή τη φορά και από τους… εθελοντές ιδιώτες που θα δώσουν τα καλά τους λεφτά. Θα μπαίνει στην Ελλάδα έχοντας τον απόλυτο έλεγχο. Θα απαιτεί νέα μέτρα, διαφορετικά Μεσοπρόθεσμα, νέες μειώσεις μισθών, περισσότερες απολύσεις, και ακόμη περισσότερες επώδυνες αλλαγές. Η οικονομική μας αυτονομία και πολιτική κυριαρχία σε λίγο καιρό θα έχουν εξαφανιστεί. Το μέλλον μας θα είναι αυτό των κρατών υποτελών, και ο ρόλος μας θα είναι παρόμοιος με αυτόν των ευρωπαϊκών αποικιών των περασμένων αιώνων.\nΝα παρέχουμε φτηνή εργασία, φτηνές πρώτες ύλες, γεωργικά προϊόντα, και μια έτοιμη αγορά για τα αγαθά και τις υπηρεσίες που θα κατασκευάζουν και θα παρέχουν οι πολύ πιο «παραγωγικές και αποδοτικές» βόρειες χώρες της Ευρώπης.\nΜε τη νέα συμφωνία άνοιξε ο ασκός του Αιόλου. Kαι δυστυχώς, με απόφαση της σημερινής κυβέρνησης δεν καθορίζουμε πλέον εμείς τις τύχες μας… έρχονται μεγάλες θυσίες με άγνωστη διάρκεια.\n(* ΑΝΔΡΙΟΠΟΥΛΟΣ ΙΩΑΝΝΗΣ MSc. Ph.D.\nΣΥΜΒΟΥΛΟΣ ΔΗΜΟΤΙΚΗΣ ΚΟΙΝΟΤΗΤΑΣ ΑΓΡΙΝΙΟΥ)


Μηχανισμός συρόμενης γκαραζόπορτας NORTON-1000-OIL (kit-Complete) S :: Doorado Skroutzstore\nΜοτέρ γκαραζόπορτας, εξοπλισμός πάρκινγκ και γκαράζ, είδη για την οδική σήμανση και ασφάλεια > Parking & Οδική Ασφάλεια > Σετ αυτοματισμού για συρόμενες γκαραζόπορτες > Μηχανισμός συρόμενης γκαραζόπορτας NORTON-1000-OIL (kit-Complete) S\nΚωδικός προϊόντος: NORTON-1000-OIL (kit-Complete) S\nΜηχανισμός σε μπάνιο λαδιού για συρόμενη γκαραζόπορτα με μοτέρ NORTON-1000-OIL για έως 1000 κιλά αυλόπορτα και για εντατική χρήση, με ενσωματωμένο πινακοδέκτη S5060T, 4m μεταλλική κρεμαγιέρα, 1 ζεύγος φωτοκύτταρα, 1 φανό και 3 τηλεχειριστήρια PSD-36T. Περιλαμβάνονται: βάση στήριξης, λαμάκια ενεργοποίησης τερματικών διακοπτών, κλειδιά αποσύμπλεξης και οδηγίες εγκατάστασης στα Ελληνικά.\nΠεριεχόμενα του σετ NORTON-1000-OIL (kit-Complete) S\nΤο σετ συρόμενου μηχανισμού NORTON-1000-OIL (kit-Complete) S περιλαμβάνει:\nΤο σετ συρόμενου μηχανισμού NORTON-1000-OIL (kit-Complete) S αποτελεί μία ολοκληρωμένη πρόταση για αυτοματοποίηση ιδιαίτερα βαριών συρόμενων πορτών. Ανάλογα με το μήκος μπορεί να προστεθεί έξτρα κεραμαγιέρα και ανάλογα με τους χρήστες μπορούν να προστεθούν τηλεχειριστήρια.\nΚαλωδίωση του συρόμενου σετ αυτοματισμού NORTON-1000-OIL (kit-Complete) S\nΓια την καλωδίωση του συρόμενου σετ NORTON-1000-OIL (kit-Complete) S απαιτούνται:\nΠλεονεκτήματα του σετ αυτοματισμού NORTON-1000-OIL (kit-Complete) S\nNORTON-1000-OIL (kit-Complete) S\nΤο σετ NORTON-1000-OIL (kit-Complete) S περιλαμβάνει τον πινακοδέκτη Autotech S5060Τ ο οποίος είναι ενσωματωμένος στο μοτέρ. Είναι ένας δοκιμασμένος πινακοδέκτης ο οποίος έχει αποδειχθεί αξιόπιστος και λειτουργικός. Συνεργάζεται άψογα με το μοτέρ NORTON-1000-OIL, είναι εύχρηστος και απλός στις ρυθμίσεις του.\nTηλεχειριστήρια του σετ συρόμενης γκαραζόπορτας NORTON-1000-OIL (kit-Complete) S\nΤο σετ συρόμενης γκαραζόπορτας NORTON-1000-OIL (kit-Complete) S συνοδεύεται από τρία τηλεχειριστήρια ProfelmNet PSD-36T στα 433.92 MHz. Τα τηλεχειριστήρια ProfelmNet PSD-36T είναι εύχρηστα, πρακτικά και λειτουργικά. Μπορούν να αποθηκεύσουν έως 4 πόρτες. Είναι σταθερού κωδικού 12-bit στα 433.92 MHz. Μπορούν να αντιγράψουν τηλεχειριστήρια ίδιου τύπου αλλά και παλαιότερα σταθερού κωδικού τα οποία λειτουργούν στα 433.92 MHz.\nΤα φωτοκύτταρα ασφαλείας είναι ένα απαραίτητο αξεσουάρ ασφαλείας που δεν θα πρέπει να απουσιάζει από καμία αυτόματη αυλόπορτα. Το σετ συρόμενου αυτοματισμού NORTON-1000-OIL (kit-Complete) S περιλαμβάνει τα ενσύρματα φωτοκύτταρα ασφαλείας IR5001P. Τα συγκεκριμένα φωτοκύτταρα διαθέτουν πομπό και δέκτη (είναι ενσύρματα), λειτουργούν με τάση 12-24 VDC ή 12-24 VAC (οπότε είναι συμβατά με σχεδόν κάθε πίνακα ελέγχου αυτοματισμού γκαραζόπορτας) και έχουν εμβέλεια 20 μέτρα.\nΜεταλλική κρεμαγιέρα του σετ NORTON-1000-OIL (kit-Complete) S\nΤο σετ συρόμενου μηχανισμού NORTON-1000-OIL (kit-Complete) S διαθέτει 4m μεταλλική κρεμαγιέρα με διαμετρικό βήμα 4 (module 4) η οποία έχει διατομή 12x30mm. Είναι γαλβανισμένη για μεγαλύτερη αντοχή στο χρόνο. Κατάλληλη για πόρτες με μέγιστο βάρος 2 τόνους. Διατίθεται σε κομμάτια του μέτρου (σε κάθε κομμάτι ενός μέτρου συμπεριλαμβάνονται 3 αποστάτες).\nΤα στάδια που ακολουθούμε για την εγκατάσταση συρόμενου σετ NORTON-1000-OIL (kit-Complete) S είναι τα εξής:\nΤο σετ NORTON-1000-OIL (kit-Complete) S παραδίδεται σε 2 χωριστά δέματα. Το ένα περιέχει μόνο την μεταλλική κρεμαγιέρα, λόγω μήκους και βάρους και το άλλο το μοτέρ με τα παρελκόμενα του.\nΣετ NORTON-1000-OIL (kit-Complete) S\nΤο σετ NORTON-1000-OIL (kit-Complete) S συνοδεύεται από πλήρεις, αναλυτικές και εύκολo να ακολουθηθούν οδηγίες. Είναι στα Ελληνικά γραμμένες από στελέχη της εταιρείας μας με μεγάλη εμπειρία στο χώρο των αυτοματισμών.


Πόσο καλά ξέρεις τις γεύσεις; Ένα παιχνίδι σωστής διατροφής! - Καλώς ήρθατε στον κόσμο του DANONINO\nΠόσο καλά ξέρεις τις γεύσεις; Ένα παιχνίδι σωστής διατροφής!\nΌλοι οι νέοι γονείς έχουν διαπιστώσει -συχνά με τον δύσκολο τρόπο- πόσο δύσκολο είναι να πείσεις ένα παιδί να φάει υγιεινά και να δοκιμάσει νέες τροφές. Ειδικά όταν αυτές δεν έχουν και την πιο δελεαστική όψη.\nΥπάρχει όμως ένας τρόπος, η εισαγωγή νέων τροφών στη ζωή του παιδιού να γίνει κυριολεκτικά παιχνίδι!\nΠαίξτε την τυφλόμυγα τροφίμων με τα παιδιά σας: δώστε τους την ευκαιρία να αγγίξουν, να μυρίσουν και να δοκιμάσουν διάφορα τρόφιμα και να μαντέψουν τι τρώνε. Ίσως να εκπλαγείτε με το τι τους αρέσει τελικά.\nΒήμα 1: Επιλέξτε διαφορετικά τρόφιμα στο ψυγείο στο σπίτι σας. Φροντίστε να έχουν διαφορετικές γεύσεις, υφές και σχήματα και μη διστάσετε να πειραματιστείτε με συνδυασμούς τους. Χρησιμοποιήστε καρότα, ψωμί, μπανάνα, μήλο, σοκολάτα, αμύγδαλα, οργανώστε τα σε διαφορετικά πιάτα και μπολάκια και βάλτε τα στο τραπέζι της κουζίνας.\nΒήμα 2: Δέστε τα μάτια του παιδιού με ένα μαντήλι\nΒήμα 3: Δώστε στο παιδί ένα ένα τα τρόφιμα. Ρωτήστε τα αν καταλαβαίνουν τι είναι, τι υφή έχουν, πώς μυρίζουν, ή τι γεύση έχουν. Αν καταφέρει να το βρει κερδίζει και είναι η σειρά σας να δέσετε τα μάτια σας.\nΒήμα 4: Για πιο μεγάλα παιδιά, το παιχνίδι μπορεί να γίνει λίγο πιο δύσκολο. Δοκιμάστε να παίξετε με μαγειρεμένα τρόφιμα, όπως πουρέ πατάτας, ή να βάλετε 3 διαφορετικούς τύπους τυριού και το παιδί να προσπαθεί να καταλάβει ποιο είναι ποιο.\nΣτο τέλος του παιχνιδιού, το παιδί σας θα έχει ανακαλύψει πολύ περισσότερες γεύσεις από όσες νόμιζε και θα διαπιστώσετε μαζί πόσα διαφορετικά και υγιεινά τρόφιμα μπορεί να φάει, ακόμα κι αν αρνούνταν να τα δοκιμάσει στο παρελθόν.


Δερματολόγος ΒΡΙΛΗΣΣΙΑ - ΚΟΡΩΠΙ - ΚΑΛΥΒΙΑ Ντίτσος Ηλίας | Laser Αποτρίχωση | www.athensdermatology.gr - Αποτρίχωση Laser\nΗ υπερβολική και ανεπιθύμητη τριχοφυΐα είναι αποτέλεσμα κληρονομικής προδιάθεσης, ορμονικών επιδράσεων ή και φαρμάκων. Η αυξημένη τριχοφυΐα είναι το συνηθέστερο πρόβλημα τόσο των γυναικών όσο και των αντρών.\nΗ αποτρίχωση με Laser είναι μόνιμη, αποτελεσματική και ανώδυνη μέθοδος αποτρίχωσης, καθώς καταστρέφει τους θύλακες των τριχών και αποτρέπει την ανάπτυξη των νέων.\nΑνάλογα με τον τύπο της επιδερμίδας,στη laser αποτρίχωση απαιτείται ένας μικρός αριθμός συνεδριών για να επιτευχθεί το επιθυμητό μόνιμο αποτέλεσμα. Το ποσοστό επιτυχίας της εξαρτάται από το χρώμα, το πάχος της τρίχας και το φωτότυπο του ασθενούς.\nΤο Laser στέλνει έναν ισχυρό παλμό φωτός διάρκειας λίγων χιλιοστών του δευτερολέπτου στο δέρμα. Αυτό το φως διαπερνά την επιδερμίδα και απορροφάται από τη μελανίνη του τριχικού θύλακα αφήνοντας τη γύρω περιοχή της επιδερμίδας ανεπηρέαστη. Με την απορρόφηση της ενέργειας του Laser από την τρίχα, επιτυγχάνεται θερμική καταστροφή του θυλάκου της τρίχας και η τρίχα πέφτει.\nΣτο ιατρείο μας χρησιμοποιούμε το ιατρικό laser Alexandrite με μόνιμα αποτελέσματα αποτρίχωσης σε κάθε τύπο επιδερμίδας.Η Laser Αποτρίχωση Εφαρμόζεται στο πρόσωπο, στο μπικίνι, στα χέρια, στη μασχάλη και γενικά σε όλο το υπόλοιπο σώμα. Η Laser αποτρίχωση γίνεται συνήθως για αισθητικούς λόγους. Υπάρχουν όμως και ιατρικοί λόγοι που επιβάλλουν τη laser αποτρίχωση καθώς έχει τη δυνατότητα να συμβάλλει στη θεραπεία των ευρυαγγειών προσώπου και να αποδιώχνει γεροντικές κηλίδες και υπερκερατώσεις.\nΗ αποτρίχωση με laser πραγματοποιείται από δερματολόγο.\nΑντενδείξεις για αποτρίχωση με Laser αποτελούν η εγκυμοσύνη, η λήψη ρετινοϊδών, το ιστορικό χηλοειδών, το μέλασμα, ο απλός έρπητας, η φωτοευαισθησία. Σχετική αντένδειξη είναι η κύηση και η γαλουχία, ενώ πλέον οι περισσότεροι γυναικολόγοι επιτρέπουν την laser αποτρίχωση σε κύηση και θηλασμό, καθώς δεν επιφέρει κινδύνους για το έμβρυο και το νεογνό.\nΑνεπιθύμητες ενέργειες προκύπτουν από τη laser αποτρίχωση όταν δεν τηρούνται οι οδηγίες από τον ασθενή ή όταν ο χειρισμός δεν γίνεται από έμπειρο δερματολόγο ή υπό την επίβλεψή του.\nΠριν τη συνεδρία laser αποτρίχωσης οι τρίχες θα πρέπει να έχουν μήκος 2-3 mm. Ο ιατρός σαρώνει με το laser όλη την έκταση της περιοχής. Είναι πρακτικά ανώδυνη και εύκολη διαδικασία και επαναλαμβάνεται κάθε 2 περίπου μήνες όταν οι τριχικοί θύλακες βρίσκονται στο πρώιμο αναγενές στάδιο, οπότε και η μελανίνη απαντά σε υψηλή συγκέντρωση στην τρίχα με αποτέλεσμα την υψηλή απορρόφηση ενέργειας στη φάση αυτή.\n1. Θα πρέπει να έχει προηγηθεί ξύρισμα 3-5 μέρες πριν (εκτός από το πρόσωπο και τα χέρια). Αυτό συνιστάται για τη μείωση του πόνου, την πιθανότητα έντονου ερεθισμού και τέλος την απώλεια ενέργειας στο ελεύθερο άκρο της τρίχας.\n2. Σε περιπτώσεις που ο πόνος είναι αρκετά έντονος συνιστάται η χρήση αναισθητικής κρέμας 45 λεπτά πριν από την συνεδρία.\n3. Σε περίπτωση εμμήνου ρύσεως συνιστάται η χρήση ταμπόν όταν πρόκειται να γίνει εφαρμογή στα πόδια ή στο μπικίνι. Θα ήταν καλύτερο να αποφευχθεί η θεραπεία τις πρώτες μέρες της εμμήνου ρύσεως, γιατί το αίσθημα του πόνου αυξάνεται.\n4. Συνίσταται να αποφεύγεται το ξάνοιγμα της τρίχας και την αποτρίχωση με κερί για 4-6 εβδομάδες πριν τη θεραπεία\n5. Εάν η ασθενής είναι πρόσφατα μαυρισμένη, έχει γίνει δηλαδή χρήση solarium ή κρέμες αυτόματου μαυρίσματος τότε θα πρέπει να γίνει κατάλληλη προετοιμασία της επιδερμίδας για διάστημα 2-3 εβδομάδων πριν τη θεραπεία.\n6. Σε περίπτωση χρόνιων παθήσεων (απλός έρπητας) και λήψης φαρμάκων, παρακαλώ ενημερώστε τον ιατρό.\n1. Ο χρόνος θεραπείας είναι από 10 λεπτά έως και 1,5 ώρα και εξαρτάται από την περιοχή θεραπείας. Ο ασθενής μπορεί να επιστρέψει σπίτι του αμέσως μετά τη θεραπεία\n2. Οι ρίζες των νεκρών τριχών θα πέσουν μετά από 10-15 ημέρες την 1η φορά εφαρμογής, για αυτό συνιστάται σε κάθε μπάνιο τρίψιμο με πετσέτα, γάζα ή σφουγγάρι.\n3. Μετά από την πτώση των τριχών μένουν υπολείμματα καμένης ρίζας σε μορφή μαύρου στίγματος, η απομάκρυνση των οποίων είναι εφικτή με peeling σώματος τύπου scrub.\n4. Εάν παρατηρήσετε τρίχες οι οποίες μεγαλώνουν αλλά δεν πέφτουν με το τρίψιμο μέσα σε 15 λεπτά από την εφαρμογή του, σημαίνει ότι αυτές δεν έχουν καεί. Στην περίπτωση αυτή θα κλείσετε ένα ραντεβού για επανέλεγχο. Το επαναληπτικό γίνεται σε 15-20 μέρες από την κανονική εφαρμογή. Στην περίπτωση που δεν έχουν μείνει καθόλου τρίχες, έρχεστε ξανά κατευθείαν για κανονική θεραπεία όταν ξαναβγούν οι τρίχες (μετά από 40-60 μέρες, ίσως και περισσότερο).\n5. Η περιοχή θεραπείας μπορεί να γίνει ροζ ή ελαφρώς κόκκινη σε χρόνο 30 περίπου λεπτών μετά τη θεραπεία και αυτό μπορεί να διαρκέσει μερικές ώρες. Τα συμπτώματα αυτά μπορούν να περιοριστούν με την εφαρμογή ενυδατικών κρεμών στην περιοχή.\n6. Συνιστάται χρήση ενυδατικής κρέμας για τη μείωση της ερυθρότητας\n7. Μετά από την αποτρίχωση με laser πρέπει να αποφεύγεται η πολύωρη έκθεση στον ήλιο για χρονικό διάστημα μερικών ημερών πριν και μετά τη θεραπεία, για όσο γενικά διάστημα κρίνει απαραίτητο ειδικά για εσάς ο θεράπων ιατρός σας. Ειδικά τους καλοκαιρινούς μήνες, είναι απαραίτητη η χρήση αντηλιακής προστασίας.


Η Τουρκία απειλεί τις ΗΠΑ με μονομερή δράση εντός Συρίας, "αποφασιστική" στη Μεσόγειο - Crisismonitor.gr\nΗ Τουρκία απειλεί τις ΗΠΑ με μονομερή δράση εντός Συρίας, “αποφασιστική” στη Μεσόγειο\nΜαραθώνια αποδείχθηκε η χθεσινή συνεδρίαση του Συμβουλίου Εθνικής Ασφαλείας της Τουρκίας, η σύνθεση του οποίου έχει αποστατιωτικοποιηθεί αισθητά μετά το αποτυχημένο πραξικόπημα του 2016, καταλήγοντας σε τελεσίγραφο έναντι των ΗΠΑ για τις ζώνες ασφαλείας και προαναγγελία ανάληψης μονομερούς δράσης, ενώ όσον αφορά την Ανατολική Μεσόγειο συμφωνήθηκε η διατήρηση της αποφασιστικής στάσης.\n«H Τουρκία διατηρεί την αποφασιστική της στάση έναντι της προστασίας των δικαιωμάτων των Τουρκοκυπρίων και των συμφερόντων της στην Ανατολική Μεσόγειο υπό το διεθνές δίκαιο και παραμένει πιστή στις δεσμεύσεις και τις υποχρεώσεις όπως απορρέουν από το διεθνές δίκαιο. Αναμένει την ίδια ευαισθησία και από τους συμμάχους της»,\nαναφέρεται στην ανακοίνωση, σύμφωνα με το Anadolu.\n«Είναι θέμα της Τουρκίας, είναι αγώνας ενάντια σε εκείνους που ενοχλούνται από την ύπαρξη της Τουρκίας, είναι αγώνας για την ύπαρξη της Τουρκίας»,\nτόνισε ο Ντονμέζ και επανέλαβε ότι η χώρα του δεν προτίθεται να κάνει πίσω στην ανατολική Μεσόγειο.\n«Και μια από τις καλύτερες απαντήσεις σε εκείνους που στρέφονται ενάντια στις δίκαιες δραστηριότητες της Τουρκίας στην ανατολική Μεσόγειο και σε εκείνους που υπερασπίζονται τις απειλές εναντίον της θα έχει δοθεί σήμερα από εδώ. Η Τουρκία δεν βρίσκεται ποτέ χωρίς εναλλακτική»,\nσημείωσε με νόημα ο Τούρκος υπουργός.\nΑν και φαίνονται οξείες, οι διατυπώσεις αυτές έχουν επαναληφθεί και πλέον αποτελούν οργανικό σκέλος των ανακοινώσεων, δίνοντας τον τόνο του ενδιαφέροντος. Από την άλλη πλευρά, η Άγκυρα προαναγγέλλει τη μονομερή δημιουργία ζώνης ασφαλείας εντός συριακού εδάφους, εφόσον δεν υπάρξει συμφωνία με τις ΗΠΑ άμεσα, υιοθετώντας πολύ πιο επιθετική γλώσσα.\nTags: Ανατολική Μεσόγειοςγεωοικονομίαγεωπολιτικήγεωπολιτικό ρίσκογεωτρήσειςΓεωτρήσεις στην ΚύπροΚουρδικόκρίση ΗΠΑ-ΤουρκίαςΤουρκία


Ζωδιακές εβδομαδιαίες προβλέψεις Σκορπιών 15/6-21/6/20 - Torah .gr\nΑρχική Προβλέψεις Εβδομαδιαίες προβλέψεις (Ταρώ) Ζωδιακές εβδομαδιαίες προβλέψεις Σκορπιών 15/6-21/6/20\nΖωδιακές εβδομαδιαίες προβλέψεις Σκορπιών 15/6-21/6/20\nΕπαγγελματικά: Ο Τρελός\nΟ Τρελός περιστρέφεται γύρω από την αφθονία, υποδηλώνοντας έτσι ότι είναι καιρός να ψάξετε για κάποια νέα οπτική γωνία της εργασίας σας ή να βρείτε νέα ενδιαφέροντα. Ο Τρελός σας λέει να δώσετε προσοχή και σε άλλες ευκαιρίες της παρούσας φάσης .\nΕξετάστε το ενδεχόμενο να συμμετάσχετε σε ένα ομαδικό έργο που μέχρι τώρα σας άφηνε αδιάφορους ή ξεκινήστε μόνοι σας ένα καινούργιο δημιουργικό έργο.\nΤο Επτά των Κυπέλλων δείχνει ότι οι εικόνες στο μυαλό σας πρέπει να αντιμετωπιστούν όχι μόνο στα όνειρά σας, αλλά και στον κόσμο της πραγματικότητας. Να είστε προσεκτικοί με τους ευσεβείς πόθους ή τις ψευδαισθήσεις που αντιμετωπίζετε σήμερα. Ο χαρακτήρας του Επτά των Κυπέλλων είναι ένας ονειροπόλος που είναι σε θέση να δει την ομορφιά και τον ενθουσιασμό, αλλά φοβάται τις δοκιμές και τις δυσκολίες στο μέλλον.\nΑπό μία άποψη, το Επτά των Κυπέλλων δείχνει ότι είστε ένας ονειροπόλος, που είναι τόσο ενθουσιασμένος όσο και φοβισμένος από τα πράγματα που βλέπετε στο ασυνείδητό σας. To Επτά των Κυπέλλων είναι μια υπενθύμιση ότι αν και είναι καλό να έχουμε όνειρα και ευχές, είναι ακόμα καλύτερο να αναλάβουμε δράση για την επίτευξη αυτών των ονείρων. Σε ένα σημείο της ζωής, θα πρέπει να σταματήσετε να φαντάζεστε και να αντιμετωπίζετε την πραγματικότητα της ζωής.\nΟικονομικά: Το Οχτώ των Ξιφών\nΤο Οκτώ των Ξιφών\nΌταν το Οκτώ των Ξιφών εμφανίζεται για χρηματοπιστωτικά θέματα, υπάρχει η αίσθηση ότι αδικείσθε από τους συναδέλφους ή επόπτες. Νιώθετε σαν να έχετε το δικαίωμα να έχετε περισσότερα από ότι έχετε λάβει μέχρι στιγμής.\nΜερικές φορές πιστεύετε ότι αμείβεστε λιγότερο από τους άλλους.Και ναι μεν μπορεί να δουλεύετε σκληρά. Δουλεύετε όμως μεθοδικά;\nΤο Οκτώ των Ξιφών σαν κάρτα συμβουλευτικής Ταρώ σας περνάει το μήνυμα: Δείτε πώς μπορείτε να καλυτερεύσετε τις επιδόσεις σας.\nEβδομαδιαίες προβλέψεις Ταρώ 8/8- 14/8\nΖωδιακές εβδομαδιαίες προβλέψεις Σκορπιού 15/11-21/11\nΖωδιακές εβδομαδιαίες προβλέψεις Παρθένου 15/8- 21/8\nEβδομαδιαίες προβλέψεις Ταρώ 22/1 – 31/1\nΖωδιακές εβδομαδιαίες προβλέψεις Διδύμων 23/2-29/2/20\nΖωδιακές εβδομαδιαίες προβλέψεις Αιγόκερων 22/5-31/5/20


Ο μεγάλος νικητής της Συνόδου Κορυφής της Σιγκαπούρης | Foreign Affairs - Hellenic Edition\nHome › Αρθρογραφία › Άρθρα › Ο μεγάλος νικητής της Συνόδου Κορυφής της Σιγκαπούρης\nΠώς κατέληξε η Κίνα να πάρει την καλύτερη συμφωνία\nΗ BONNIE S. GLASER είναι ανώτερη σύμβουλος για την Ασία και διευθύντρια του Project China Power στο Center for Strategic and International Studies.\nΗ ORIANA SKYLAR MASTRO είναι επίκουρη καθηγήτρια Μελετών Ασφάλειας στην Σχολή Εξωτερικών Υπηρεσιών Edmund A. Walsh στο Πανεπιστήμιο Τζορτζτάουν και μια μελετήτρια Jeane Kirkpatrick στο American Enterprise Institute.\nΣτις 12 Ιουνίου, όλα τα βλέμματα ήταν στραμμένα στον πρόεδρο των ΗΠΑ, Donald Trump, και τον ηγέτη της Βόρειας Κορέας, Kim Jung Un, στην πρώτη συνάντηση μεταξύ των αρχηγών κρατών των δύο χωρών . Παρόλο που οι ειδήμονες συζήτησαν  εάν  ήταν η Βόρεια Κορέα ή οι Ηνωμένες Πολιτείες που επωφελήθηκαν περισσότερο από την σύνοδο κορυφής, υπήρξε ένας λιγότερο ορατός παίκτης που βγήκε σαφής νικητής: Η Κίνα.\nΟ Κινέζος πρόεδρος, Xi Jinping, σε συνάντηση με τον υπουργό Εξωτερικών των ΗΠΑ, Μάικ Πομπέο, στη Μεγάλη Αίθουσα του Λαού, στο Πεκίνο, στις 14 Ιουνίου 2018. FRED DUFOUR / REUTERS\nΟ πρώτος στόχος του ήταν η αμοιβαία αποκλιμάκωση στην χερσόνησο. Τον Σεπτέμβριο, οι Ηνωμένες Πολιτείες απέρριψαν αυτή την φόρμουλα «πάγωμα για πάγωμα» -όπου οι Ηνωμένες Πολιτείες θα σταματούσαν τις στρατιωτικές ασκήσεις στην χερσόνησο και σε αντάλλαγμα η Βόρεια Κορέα θα σταματούσε όλες τις δοκιμές σχετικές με πυρηνικά προγράμματα. Η πρεσβευτής των Ηνωμένων Πολιτειών στον ΟΗΕ, Νίκι Χάλεϊ, είχε χαρακτηρίσει την πρόταση «προσβλητική»  και το Υπουργείο Εξωτερικών είχε απωθήσει την έννοια ότι οι δικαιολογημένες και νόμιμες συμμαχικές δραστηριότητες ΗΠΑ-Νότιας Κορέας ισοδυναμούν με την επικίνδυνη και αδίστακτη συμπεριφορά της Βόρειας Κορέας.\nΤότε, ξαφνικά, τον Μάιο, η Βόρεια Κορέα έκανε μια κόντρα, αναφέροντας τις στρατιωτικές ασκήσεις των ΗΠΑ και της Νότιας Κορέας  ως αιτία της αναστολής των προγραμματισμένων συνομιλιών με τον Νότο. Η αλλαγή της διάθεσης του Kim ήταν πιθανότατα εξαιτίας της συνάντησής του την προηγούμενη εβδομάδα με τον πρόεδρο της Κίνας, Xi Jinping, στο Νταλιάν της Κίνας. Ο Xi δεν μπόρεσε να αντέξει την ζημιά, τόσο στο γόητρό του όσο και στα κινέζικα συμφέροντα από την ασέβεια του Kim. Πιθανότατα επέμεινε ότι ο Κιμ έπρεπε να κάνει ό,τι του ήταν δυνατόν ώστε η Ουάσινγκτον να σταματήσει τις στρατιωτικές ασκήσεις ΗΠΑ-Νότιας Κορέας στην σύνοδο κορυφής της Σιγκαπούρης με τον Trump.\nΜετά την σύνοδο κορυφής της 12ης Ιουνίου, προς έκπληξη πολλών στο Πεντάγωνο, καθώς και στην Σεούλ και το Τόκυο, ο Τραμπ έδωσε δημόσια υπόσχεση να αναστείλει επ’ αόριστον τις στρατιωτικές ασκήσεις. Πολλοί ειδικοί  ορθώς ανησυχούν ότι πρόκειται για μια μεγάλη παραχώρηση με δυνητικές επιπτώσεις στις σχέσεις μεταξύ των ΗΠΑ και της Νότιας Κορέας, δεδομένου ότι η Ουάσινγκτον δεν έλαβε ως αντάλλαγμα παρά αόριστες διαβεβαιώσεις για αποπυρηνικοποίηση.\nΗ προθυμία του Trump να διαπραγματευτεί σε αυτά τα θέματα υπονομεύει την αφήγηση της Ουάσιγκτον ότι ο στρατιωτικός ρόλος των ΗΠΑ στην περιοχή είναι απαραίτητος για την ειρήνη και την ασφάλεια. Η δήλωσή του ότι οι ασκήσεις ήταν «προκλητικές» και «ακατάλληλες» θα μπορούσαν να έχουν προέλθει κατευθείαν από την κινεζική μηχανή προπαγάνδας , και δίνουν στο Πεκίνο νίκες σε πολλαπλά μέτωπα. Επιπλέον, η απόφασή του προωθεί τον στόχο της Κίνας να αποδυναμώσει τις συμμαχίες των ΗΠΑ με τη Νότια Κορέα και την Ιαπωνία, οι οποίες είναι καθοριστικές για την ικανότητα της Ουάσινγκτον να προβάλλει ισχύ και επιρροή στην περιοχή. Το Πεκίνο έχει τώρα περισσότερο υλικό για να απωθήσει τις επιχειρήσεις των ΗΠΑ στην Θάλασσα της Νότιας Κίνας και στην Θάλασσα της Ανατολικής Κίνας.\nΟ δεύτερος στόχος της Κίνας ήταν να διασφαλίσει ότι αν υπήρχαν συζητήσεις για την υπογραφή μιας ειρηνευτικής συμφωνίας για τον επίσημο τερματισμό του Πολέμου της Κορέας , θα είχε μια θέση στο τραπέζι. Μετά την Σύνοδο Κορυφής Βόρειας και Νότιας Κορέας στις 27 Απριλίου, όταν οι ηγέτες των δύο χωρών συμφώνησαν να συνεχίσουν τις μελλοντικές διαπραγματεύσεις για μια ειρηνευτική συνθήκη, υπήρξαν εικασίες ότι ο Kim και ο Trump θα μπορούσαν να αρχίσουν συζητήσεις στην Σιγκαπούρη για την αντικατάσταση της ανακωχής του 1953 με μια ειρηνευτική συνθήκη. Αυτό θα ήταν ένα μεγάλο βήμα για τις Ηνωμένες Πολιτείες. Η Ουάσιγκτον είχε προηγουμένως αρνηθεί να διασκεδάσει την προοπτική μιας ειρηνευτικής συμφωνίας χωρίς την επίλυση των πυρηνικών και πυραυλικών ζητημάτων της Βόρειας Κορέας, των παραβιάσεων των ανθρωπίνων δικαιωμάτων και των τρομοκρατικών ενεργειών. Η Κίνα, από την άλλη πλευρά, υποστηρίζει μια συνθήκη, καθώς θα καθιστούσε πιο δαπανηρό και δύσκολο για τις Ηνωμένες Πολιτείες (και την Βόρεια Κορέα) να χρησιμοποιήσουν ισχύ και επίσης θα έστρωνε τον δρόμο για την απομάκρυνση των αμερικανικών στρατευμάτων από την χερσόνησο.


ΑΔΙΕΞΟΔΑ.: Απριλίου 2011\nΤV και τα συναφή!\nη αλήθεια είναι πως έχω πάψει εδώ και πολλούς μήνες να κάθομαι χωρίς λόγο μπροστά στην τηλεόραση. Βλέπω μόνο συγκεκριμένα προγράμματα, γιατί το θεωρώ πλύση εγκεφάλου να σπαταλάω τον χρόνο μου μπροστά από ένα κουτί.\nΣήμερα το πρωί όμως, έχοντας -περιέργως- ξυπνήσει νωρίς και λόγω απίστευτης βαρεμάρας, έκανα αυτό που κάνουν -δυστυχώς!- σχεδόν όλοι οι Έλληνες. Πριν προλάβω λοιπόν να πατήσω το on εμφανίστηκε μπροστά μου ένας έντρομος τύπος σ' ένα μαγαζί με νυφικά. Προσπαθούσε ο κακομοίρης να διαλέξει ένα φόρεμα για την γυναίκα του, την οποία χαρακτήριζε «καμπυλωτή» και με «μεγάλα μπαλκόνια». Αφού παίδεψε όλο το μαγαζί, τελείωσε τα ψώνια του κάνοντας καμάκι στην -20χρονη?- κοπελίτσα που δοκίμαζε τα νυφικά για χάρη του, μιας και η νύφη δεν έπρεπε να είναι παρούσα.\nΤο ομολογουμένως αθλιότατο και κακοστημένο αυτό πρόγραμμα (Μην το πεις στη νύφη), έληξε αισίως μετά την τελετή του γάμου και την δεξίωση, αν και πρώτα το ζευγάρι έβγαλε στη φόρα τα άπλυτά του και ξεκατινιάστηκε γενικώς μπροστά στις κάμερες. Αλλά εντάξει, 10.000 ευρώ είναι αυτά και σε περίοδο κρίσης. Κάτι πρέπει να πουλήσεις κι εσύ στα media εκτός απ’την προπαγάνδα υπέρ του γάμου.\nΔεύτερο πρόγραμμα σοκ που ακολούθησε του προηγούμενου: The REAL housewives of Athens. Ε εκεί πια, νομίζω πως η πίεση μου χτύπησε 40. Είναι δυνατόν σε με περίοδο λιτότητας και φτώχειας να προβάλλουν κάτι τέτοιο? Για όσους δεν ξέρουν την υπόθεση την αναφέρω εδώ με συντομία. Τέσσερις γυναίκες χωρίς ιδιαίτερα ενδιαφέρουσες προσωπικότητες εμφανίζονται στο γυαλί σας για να δείξουν την κοιλίτσα τους, να μαλλιοτραβηχτούν, αλλά και να πάνε για σκι στην Αυστρία! -Έτσι για αλλαγή βρε παιδί μου!- Τσακώνονται για το ποια έστησε ποια στο ραντεβού, αν έσπασαν τα νύχια τους ή αν έχουν λίγο περιττό λίπος στα μπούτια. Μα ναι, πράγματι! Αυτά είναι προβλήματα!\nΚαι ακόμα χειρότερα, σ’ αυτή τη ντροπή της Ελληνικής τηλεόρασης συμμετέχουν και τα παιδιά των γυναικών αυτών. Λες και δεν έφταιγε η δική τους ματαιοδοξία και απελπισμένη ανάγκη για προβολή οποιουδήποτε είδους!\nΣυγνώμη αν σας κούρασα με το μεγάλο μου κείμενο, αλλά κάπου έπρεπε να ξεσπάσω τα νεύρα που μου δημιουργήθηκαν. Τελικά κατέληξα: προτιμώ να διαβάζω Ισοκράτη, παρά να βλέπω τηλεόραση το 2011.\nΚλείστε την κι εσείς γρήγορα!!!\nΑναρτήθηκε από ηθοποιός σημαίνει φως στις 10:56\nΠοδήλατο στο ΟΑΚΑ με τ'ακουστικά στ' αυτιά. Ως συνήθως δηλαδή...\nΕίναι κάπου πιο πέρα η Ζωή, αλλά δεν την διακρίνω..\nΣουρουπώνει, είναι η αγαπημένη μου ώρα και δεν χορταίνω να κοιτάζω τα χρώματα που εναλλάσσονται στον ουρανό...\nΚαι σκέφτομαι, σκέφτομαι, σκέφτομαι...\nΚάπου διάβασα ότι όσοι σκέφτονται πολύ είναι πιο επιρρεπείς στην κατάθλιψη.\nΌποτε λέω ν'αλλάξω λίγο, έτσι για πλάκα.\nΓιατί είσαι πολύ βλάκας τελικά!\n(Και ψάξε βρες αν αναφέρομαι στον εαυτό μου ή σε κάποιον άλλο..)\nΑναρτήθηκε από ηθοποιός σημαίνει φως στις 20:46\nΠοδήλατο στο ΟΑΚΑ με τ'ακουστικά στ' αυτιά. Ως συν...


eviatoday.news: Ο δρόμος Πλατυγιάλι-Λαμία... (επιστολή αναγνώστη)\nΑπευθυνόμενος κυρίως στην Περιφέρεια Στερεάς Ελλάδος - που έτσι η αλλιώς θα κληθεί να τοποθετηθεί - αλλά και στους Δήμους της Βόρειας Εύβοιας, καθώς επίσης και στην Επιτροπή Ανασυγκρότησης της Β. Εύβοιας, παίρνω το θάρρος να καταθέσω προς όλους τους αρμόδιους φορείς, την ανάγκη συστράτευσης, την ανάγκη διεκδίκησης, ώστε αυτός ο δρόμος να μη σταματήσει στη Λαμία, αλλά να προεκταθεί μέσω γέφυρας στην Β. Εύβοια με προορισμό το λιμάνι του Μαντουδίου κι εν συνεχεία στη Χαλκίδα.\nΟ δρόμος αυτός θα ενώσει τα δυο Ελληνικά Αρχιπελάγη, το Ιόνιο και το Αιγαίο, με απίστευτες προοπτικές για το μέλλον, θα ενώσει τα δυο σημεία του Ελληνικού ορίζοντα, Ανατολής και Δύσης. Θα μετατρέψει την B. Εύβοια και κυρίως το Μαντούδι σε πύλη εισόδου - εξόδου στο Ανατολικό Αιγαίο, τον Εύξεινο Πόντο και την Μέση Ανατολή. Θα ενώσει 5 μεγάλες βιομηχανικές ζώνες, της Πάτρας του Πλατυγιαλιού, της Ν. Ιωνίας Βόλου, της Λαμίας και του Σχηματαρίου. Θα ενώσει μέσω εμβληματικής γέφυρας την Β. Εύβοια με τον Εθνικό άξονα Αθηνών - Θεσσαλονίκης. Θα καταστήσει επιτέλους εφικτή την απρόσκοπτη πρόσβαση από και προς τη Μακεδονία, την Ήπειρο, τη Θεσσαλία και τη Δυτική Ελλάδα, που τόση ανάγκη έχει το νησί μας. Θα ενώσει θα αναπτύξει και θα αναδείξει, με την βοήθεια του αεροδρομίου της Αγχιάλου, τους Παγκόσμια γνωστούς προορισμούς των Λουτρών Αιδηψού, του Ιερού Προσκυνήματος Αγίου Ιωάννη του Ρώσσου και τη Μονή των Οσίων Δαυίδ και Ιακώβου, του περίφημου Απολιθωμένου Δάσους της Κερασιάς (αν αυτό αποκαλυφθεί) και του περιφρονημένου επι σειρά ετών Παλιρροϊκού φαινομένου του Ευρίπου.\nΑναμφίβολα όλη η Εύβοια θα ενισχυθεί τουριστικά, θα ενδυναμωθεί το εμπόριο, θα ανοίξει δρόμους διάθεσης των αγροτικών μας προϊόντων από Ιστιαία και Μαντούδι, προς ανατολή και δύση. Θα δημιουργήσει νέες θέσεις εργασίας και θα αποτρέψει αποτελεσματικά την μετανάστευση εξαιτίας της καταστροφής, θα προκαλέσει το επενδυτικό ενδιαφέρον σε ενδιάμεσους τομείς, όπως κέντρων μεταφορών και διανομών, logistics.\nΘα δώσει όραμα και ευκαιρίες στους νέους μας. Θα ενσωματωθεί στη υπόλοιπη Ελλάδα η παραγκωνισμένη Εύβοια, που έλαχε να την ανακαλύψουν οι αρμόδιοι μετά την καταστροφή του Αυγούστου, αγνοώντας τη συστηματικά επι σειρά ετών. Τέλος θα αντιληφθούν όλοι οι Ευβοιώτες ότι και το νησί μας έχει προοπτικές, ότι αξίζει κάτι παραπάνω. Ας αναδείξουμε την Εύβοια σε νησί που θα ενώσει δυο Θάλασσες και δυο Ηπείρους.\n«Ω υπέρλαμπροι επιστήμονες και φωτοδότες, τι θα ήσασταν άραγε, αν δεν είχατε εμάς τους αμόρφωτους χωρικούς να μας φωτίζετε??».\nΗ πρόταση αυτή θα μπορούσε να υιοθετηθεί από την επιτροπή ανασυγκρότησης, γιατί η προοπτική ενός μεγάλου και μακρόπνοου, αναπτυξιακού, Ολιστικού, Ανθρωποκεντρικού έργου, με προσανατολισμό στο μέλλον κι όχι στο παρελθόν, είναι δυνατό να ανατρέψει τους μέχρι σήμερα σχεδιασμούς. Άλλωστε οι απαιτούμενες συντονιστικές συμμαχίες πολιτών, είναι πλέον δεδομένες και μας προσκαλούν εκ Δυσμών.\nΗγέτης, κύριοι αρμόδιοι φωτοδότες, ονομάζεται αυτός που χαράζει νέους δρόμους, εκεί που δεν υπάρχουν δρόμοι. Οι άλλοι, που βαδίζουν πάνω σε παλιές περπατησιές, ονομάζονται διαβάτες!!\nΓια την Εύβοια της καρδιάς μας


Ξενοδοχεία - Δυτική Περιφέρεια\nΠού να μείνετε σε Δυτική Περιφέρεια\nΤα πιο δημοφιλή ξενοδοχεία σε Grundarfjordur\nΤα πιο δημοφιλή ξενοδοχεία σε Akranes\nΤα πιο δημοφιλή ξενοδοχεία σε Ριφ\nΤα πιο δημοφιλή ξενοδοχεία σε Stykkisholmur\nΕξερεύνηση: Δυτική Περιφέρεια\nΔυτική Περιφέρεια: Κορυφαίες πόλεις\nΗ πόλη αυτή (Grundarfjordur) φημίζεται για την ορεινή θέα της και τα εστιατόριά της, και προσελκύει τους επισκέπτες, με δημοφιλή αξιοθέατα όπως: Όρος Kirkjufell και Φάρος Krossnesviti.\nΗ πόλη αυτή (Stykkisholmur) διαθέτει πολλά αξιοθέατα όπως: Όρος Helgafell και Λέσχη Γκολφ Stykkisholmur.\nΗ πόλη αυτή (Akranes) διαθέτει πολλά αξιοθέατα όπως: Λέσχη Γκολφ Leynir και Guðlaug Baths.\nΕνώ βρίσκεστε στην πόλη (Ριφ), μπορείτε να επισκεφτείτε κοντινά αξιοθέατα όπως: Εθνικός Δρυμός Saefellsjoekull και Snaefellsjokull (ηφαίστειο).\nΗ πόλη αυτή (Borgarnes) φημίζεται για: την ορεινή θέα της, και προσελκύει τους επισκέπτες, με αξιοθέατα όπως: Θερμές Πηγές Deildartunguhver και Deildartunguhver Thermal Spring.\nΕνώ βρίσκεστε στην πόλη (Budir), μπορείτε να επισκεφτείτε κοντινά αξιοθέατα όπως: Φαράγγι Rauðfeldsgjá και Καταρράκτης Kirkjufellsfoss.\nΔυτική Περιφέρεια: Κορυφαία σημεία ενδιαφέροντος\nΑυτό το μέρος (Hraunfossar (καταρράκτες)) βρίσκεται 15,5 χλμ. από το κέντρο της πόλης (Borgarnes), γι' αυτό σας προτείνουμε να το επισκεφτείτε κατά τη διάρκεια της διαμονής σας. Σας αρέσουν οι βόλτες; Αν ναι, θα βρείτε σε κοντινή απόσταση με τα πόδια το ακόλουθο μέρος: Barnafoss (καταρράκτης).\nΑυτό το εντυπωσιακό σημείο ενδιαφέροντος (Stykkishólmskirkja) βρίσκεται 4,8 χλμ. από το κέντρο (Stykkisholmur).\nΑυτό το μέρος (Όρος Helgafell) βρίσκεται 1,5 χλμ. από το κέντρο της πόλης (Stykkisholmur), γι' αυτό σας προτείνουμε να το επισκεφτείτε κατά τη διάρκεια της διαμονής σας.\nΜάθετε περισσότερα για: Δυτική Περιφέρεια\nΔυτική Περιφέρεια - Πώς είναι αυτό το μέρος;\nΔυτική Περιφέρεια: Αυτό το γραφικό μέρος είναι ιδανικό για να απολαύσετε τη θέα στο βόρειο σέλας και στα βουνά. Οι λάτρεις της φύσης θα έχουν την ευκαιρία να επισκεφτούν μέρη, όπως: Λίμνη Hredavatn και Grabrok (κρατήρας). Ενόσω είστε εδώ, δείτε μέρη, όπως: Καταρράκτης Glanni και Όρος Baula.\nΔυτική Περιφέρεια - Ποια είναι τα καλύτερα μέρη για τη διαμονή σας;\nΑυτά είναι τα πέντε αγαπημένα καταλύματα των ταξιδιωτών μας σε αυτόν τον προορισμό (Δυτική Περιφέρεια):\nBorgarnes: Hraunsnef Countryhotel\nΞενώνας στα βουνά με μπαρ, κοντά σε: Grabrok (κρατήρας)\nBorgarnes: Fossatún Country Hotel\nΞενοδοχείο 3,5 αστέρων με μπαρ (Borgarnes)\nBudir: Hótel Búðir\nEyja- og Miklaholtshreppur: Hótel Rjúkandi\nStadarstadur: Kast Guesthouse\nΔωμάτια στα βουνά με βεράντες (Stadarstadur)\nΔυτική Περιφέρεια - Τι μπορείτε να δείτε στη γύρω περιοχή;\n• Λίμνη Hredavatn (13,1 χλμ. από το κέντρο της πόλης)\n• Grabrok (κρατήρας) (13,2 χλμ. από το κέντρο της πόλης)\n• Καταρράκτης Glanni (14,5 χλμ. από το κέντρο της πόλης)\n• Όρος Baula (17,8 χλμ. από το κέντρο της πόλης)\n• Eldborg (22,1 χλμ. από το κέντρο της πόλης)\nΔυτική Περιφέρεια - Τι μπορείτε να κάνετε στη γύρω περιοχή;\n• Deildartunguhver Thermal Spring (26,2 χλμ. από το κέντρο της πόλης)\n• Ullarselid -Η Μάλλινη Καλύβα (31,1 χλμ. από το κέντρο της πόλης)\n• Αγροτικό Μουσείο Ισλανδίας (31,2 χλμ. από το κέντρο της πόλης)\n• Λέσχη Γκολφ Stykkisholmur (51,8 χλμ. από το κέντρο της πόλης)\n• Λέσχη Γκολφ Leynir (59,9 χλμ. από το κέντρο της πόλης)\nΔυτική Περιφέρεια - Άλλα δημοφιλή σημεία ενδιαφέροντος\n• Θερμές Πηγές Deildartunguhver\n• Barnafoss (καταρράκτης)\n• Hraunfossar (καταρράκτες)\n• Σωλήνας Λάβας Vidgelmir\nΌλαφσβικ (OLI-Rif) Ξενοδοχεία - Ριφ\nΔυτική Περιφέρεια: Τα καλύτερα σημεία ενδιαφέροντος\nΌρος Helgafell Ξενοδοχεία - Stykkisholmur


Συζήτηση: Παιδεία & Εκπαιδευτικά γενικά θέματα » Αλλαγή Σχολής - Βοήθεια | MY.aegean.gr Community\nΑλλαγή Σχολής - Βοήθεια\nΠεμ, 26 Φεβ 2015 4:45 pm\nΚαλησπερα παιδια. Θα θελα πολυ να με βοηθησετε σε ενα προβλημα που εχω.\nΕιμαι φοιτητρια 2ου ετους στο Πανεπιστημιο Πειραια Διεθνων και Ευρωπαικων Σπουδων. Δυστυχως, δε μαρεσει η σχολη, εξαρχης δε μαρεσε απλα πιστευα οτι ηταν θεμα προσαρμογης.\nΣκεφτομαι να κανω ενα χρονο προετοιμασια και να φυγω για σπουδες στην Αγγλια. Η ενταξη μου, ομως στο Πανεπιστημιο στην Αγγλια θα γινει το Σεπτεμβριο του 2016 και ειμαι ηδη δευτερο ετος στο Πανεπιστημιο Πειραια.\nΠιστευετε πως ειναι αργα να σπουδασω αυτο που θελω ή να τελειωσω το ΠαΠει με χιλια ζορια.. ;\nΠεμ, 26 Φεβ 2015 11:35 pm\nΓνώμη μου είναι ότι πρέπει να ασχοληθείς με αυτό που πραγματικά σου αρέσει και να μη σπαταλάς τη ζωή σου με κάτι που δεν σου αρέσει γιατί ακόμη και αν τα καταφέρεις δεν θα είσαι ποτέ αρκετά καλή σε αυτό. Και όχι, ποτέ δεν είναι αργά να σπουδάσεις αυτό που θέλεις.\nanna1111 και 77 μουσαφίρηδες!


Η ποινή του μετατράπηκε σε κοινωφελή εργασία | Η ΡΟΔΙΑΚΗ\nΗ ποινή του μετατράπηκε σε κοινωφελή εργασία\nΗμερομηνία 15/07/17 19:35\nΜε κοινωφελή εργασία την οποία μάλιστα θα προσφέρει στη Ρόδο, «μετέτρεψε» το Τριμελές Εφετείο Πατρών την ποινή των 13 ετών, 3 μηνών και 25 ημερών φυλάκισης που είχε καταδικαστεί 57χρονος!\nΣύμφωνα με όσα έγιναν γνωστά, το 2015 ο 57χρονος είχε κριθεί ένοχος από το δικαστήριο Πατρών για υπόθεση κλοπής και είχε καταδικαστεί σε φυλάκιση 13 ετών, 3 μηνών και 25 ημερών.\nΣτη συνέχεια ο 57χρονος το 2016 με αίτησή του να γίνει δοσοποίηση για την ποινή του αυτή.\nΤο δικαστήριο έκανε δεκτό το αίτημα, ωστόσο ο 57χρονος δεν κατέβαλε τις απαιτούμενες δόσεις και έτσι αναζητούνταν για να εκτίσει την ποινή που του έχει επιβληθεί από το δικαστήριο.\nΟ 57χρονος εντοπίστηκε στις 3 Ιουλίου 2017 το πρωί στην Ιαλυσό από αστυνομικούς, συνελήφθη και σε βάρος του κινήθηκε η προβλεπόμενη από τον νόμο διαδικασία.\nΩστόσο προκειμένου να μην μείνει στη φυλακή, ο 57χρονος διά των δικηγόρων του κ.κ. Βασίλη Μπέη και Δημήτρη Καράμπελα προσέφυγε στο Τριμελές Εφετείο Πατρών ζητώντας να μετατραπεί η ποινή φυλάκισης που του έχει επιβληθεί σε κοινωφελή εργασία, καθώς δεν διαθέτει τα χρήματα για την πληρωμή της.\nΤο δικαστήριο έκανε δεκτό το αίτημα και μάλιστα ο 57χρονος θα προσφέρει εργασία σε υπηρεσία της Ρόδου, σύμφωνα με την απόφαση του δικαστηρίου.


Διαλέξεις Νοεμβρίου 2019 στο Ίδρυμα Β. & Μ. Θεοχαράκη | CultureNow.gr\nΔιαλέξεις Νοεμβρίου 2019 στο Ίδρυμα Β. & Μ. Θεοχαράκη\nCULTURENOW / 25-10-2019 / 17:35\nΤο Ίδρυμα Β. & Μ. Θεοχαράκη υποδέχεται το Νοέμβριο με μία νέα σειρά διαλέξεων και τη συνέχεια των προηγούμενων κύκλων.\nΤο μοναδικό πρόγραμμα διαλέξεων του Ιδρύματος Β. & Μ. Θεοχαράκη συνεχίζεται με νέες προσθήκες και ενδιαφέροντες ομιλητές.\nΑντρέι Ταρκόφσκι: Η κιβωτός των εικόνων.\n«Έργο μου είναι να κάνω τον θεατή που βλέπει τις ταινίες μου, να συνειδητοποιήσει την ανάγκη του να αγαπάει και να τον αγαπούν, να καταλάβει ότι τον καλεί η ομορφιά κοντά της.» Σε αυτή την φράση του Αντρέι Ταρκόφσκι, περικλείεται η προσπάθεια ενός δημιουργού να αφυπνίσει τον άνθρωπο και να γίνει συμμέτοχος σε ένα σύμπαν, όπου η κινητήρια δύναμη είναι η αγάπη. Ο Αντρέι Ταρκόφσκι είναι ένας μυστικός ποιητής-σκηνοθέτης, δημιουργός ενός πολύπλοκου κοσμοειδώλου, του οποίου οι ρίζες ανιχνεύονται στα τέλη του 19ου αιώνα στην Ρωσία με οδηγούς την ιδιοφυΐα του Ντοστογιέφσκι, τον λυρισμό του Ντοβζένκο και τόσων άλλων που δημιούργησαν ένα μικρό θαύμα εκείνη την εποχή, και από την άλλη την πνευματικότητα της ορθοδοξίας και άλλων μεταφυσικών ανατολικών δογμάτων. Στη βάση αυτών των επιρροών συνέθεσε ένα σύμπαν μαγικών σχέσεων, στο κέντρο του οποίου σκηνοθέτησε μια νέα συνάντηση του ανθρώπου με τον κόσμο. Η εικόνα αποτελεί το κλειδί της εισόδου σε αυτό το σύμπαν, το οποίο θα διερευνηθεί στο αφιέρωμα αυτό, με οδηγό κάποια σημαντικά αποσπάσματα από τις ταινίες του.\nΠληροφορίες: 7 Νοεμβρίου 2019\nΠέμπτη, 19 :00 – 22:00\nΙστορίες οικογενειακών τραυμάτων και επανορθώσεων: χωρισμοί, πένθη, ασθένειες, θυμός, αλλαγές. Πώς αντέχει η ψυχή να εργάζεται και να ωριμάζει;\nΗ οικογένεια, η διαγενεακή ιστορία και το ψυχικό της κλίμα, ως τοπίο που σφραγίζει την ταυτότητα και ανοίγει νέες διαδρομές.\nΠληροφορίες: 8,15,22 Νοεμβρίου 2019\nΠαρασκευή, 18: 30 – 20:30\nΣακχαρώδης Διαβήτης: Ένα σύγχρονο ιατροκοινωνικό πρόβλημα\nΣάββατο 23 Νοεμβρίου 2019, 18:00-20:00\nΚυριακή 24 Νοεμβρίου 2019, 11:00-14:00\nΟ Σακχαρώδης Διαβήτης καλπάζει, απασχολεί και προβληματίζει εκατομμύρια ανθρώπους. Σήμερα θεωρείται η πιο γρήγορα αναπτυσσόμενη «χρόνια πάθηση» στον κόσμο, με τεράστιο κοινωνικό και οικονομικό κόστος. Η πρόληψη και η σωστή θεραπευτική αντιμετώπιση του Σακχαρώδη Διαβήτη πρέπει να αποτελεί το πρωταρχικό μέλημα όλων των Συστημάτων Υγείας. Η ανάγκη ευαισθητοποίησης όλων μας είναι επιτακτική! Στις μέρες μας η εξέλιξη στην αντιμετώπιση του Σακχαρώδη Διαβήτη έχει βελτιωθεί σημαντικά, με αποτέλεσμα η σύγχρονη Ιατρική να προσφέρει μεγάλη ποικιλία θεραπευτικών επιλογών και καλύτερη ποιότητα ζωής. Έτσι μπορούμε να ισχυριστούμε ότι ο Σακχαρώδης Διαβήτης στην εποχή μας δεν θεωρείται αρρώστια, αλλά τρόπος ζωής!\nΠληροφορίες: 23,24 Νοεμβρίου 2019\nΚυριακή, 11:00 – 14:00\nΗ πολιτική, η οικονομία, η κοινωνία και το κράτος\nΟ κόσμος της εποχής μας αντιμέτωπος με το παρελθόν και το μέλλον\nΗ πολιτική και η οικονομία ως φαινόμενα και η πολιτειακή τους θέσμιση. Η σχέση κοινωνίας, κράτους και πολιτείας στο ισοζύγιο της εξέλιξης. Η ελευθερία ως μέτρο στην τυπολογία των πολιτικών και οικονομικών συστημάτων.\nΠληροφορίες: 26 Νοεμβρίου 2019\n3,10,17 Δεκεμβρίου 2019\nΜικρές Γεωγραφίες του Εργαστηρίου\nΜε την ολοκλήρωση ενός διετούς κύκλου διαλέξεων με θέμα «Μικρές Γεωγραφίες της Ζωγραφικής» που πραγματοποιήθηκε με εξαιρετική επιτυχία στο Ίδρυμα Β. & Μ. Θεοχαράκη, εστιάζοντας στις καταγωγικές και πνευματικές ιδιαίτερες πατρίδες σημαντικών Ελλήνων εικαστικών, που συνομίλησαν με το κοινό των διαλέξεων και την εισηγήτρια, ο νέος κύκλος των Γεωγραφιών προχωρά και εστιάζει σε ένα εξαιρετικά ιδιαίτερο τοπίο, αυτό του εργαστηρίου.\nΠληροφορίες: 29 Νοεμβρίου 2019\n6,13,20 Δεκεμβρίου 2019\nΠαρασκευή, 18:00 – 20:00\nΔιαλέξεις που συνεχίζονται τον Νοέμβριο\nΜια περιήγηση στις εσωτερικές αντιφάσεις της νεοελληνικής εθνικής ταυτότητας. Μια ταυτότητα φτιαγμένη από συγκρούσεις: σύγχρονη Ελλάδα και οι αρχαιοελληνικές καταβολές της, ανατολή και δύση, Βαλκάνια και Μεσόγειος. Δύο κεντρικές παράμετροι που συγκροτούν την ταυτότητα μαζί με τις συγκρούσεις της, το τοπίο και η γλώσσα. Συνήθως όλ’ αυτά τα αντιμετωπίζουμε μέσα από τις πολιτικές συγκρούσεις και τα μεγάλα ιστορικά γεγονότα. Όμως υπάρχει ένα διαχρονικό υπόβαθρο που έχει πολύ μεγαλύτερη ισχύ. Είναι η καθημερινή συνάφεια της νέας Ελλάδας με τα αρχαία ερείπια και συγχρόνως η επεξεργασία της συλλογικής μας συνείδησης, και της γλώσσας μας από την μεγάλη ποιητική δημιουργία. Ποιον ρόλο έπαιξε στην διαμόρφωση της συνείδησής μας το γεγονός ότι η Αθήνα έγινε πρωτεύουσα χάρη στην Ακρόπολη; Και ποια η σημασία αυτού που λέει ο Σεφέρης ότι το γλωσσικό πρόβλημα είναι ανύπαρκτο για τους ποιητές μας; Με οδηγό αυτούς τους δύο άξονες θα ακολουθήσουμε την πορεία της νεοελληνικής συνείδησης στους δύο πρώτους αιώνες της ύπαρξής της. Ας πούμε στην περίοδο της εφηβείας της.\nΠληροφορίες: 1,8,15,22,29 Οκτωβρίου 2019\n12,19 Νοεμβρίου 2019\nΤρίτη, 19:00 – 21:00\nΜεμονωμένη διάλεξη: 12€, 8€\nΑνάβαση στις κορυφές του Αρχαιοελληνικού πολιτισμού (Α’ μέρος)\nΌμηρος, Αρχίλοχος, Σαπφώ, Σόλων, Ησίοδος, Ηράκλειτος, Παρμενίδης, Περικλής.\nΠληροφορίες: 2,9,16,23,30 Οκτωβρίου 2019\n6,13,20,27 Νοεμβρίου 2019\n4,11,18 Δεκεμβρίου 2019\nΤετάρτη, 18:00 – 20:00\nΚύκλος 12 διαλέξεων: 180€, 70€\nΜεμονωμένη διάλεξη: 18€, 8€\nΗ φιλοσοφία του σώματος: Μια φαινομενολογική εισαγωγή\nΗ Φαινομενική Φιλοσοφική Σχολή έφερε μια πραγματική επανάσταση κατά τον 20ο αιώνα στον στοχασμό για το ανθρώπινο σώμα. Η διφορούμενη κατάσταση του ανθρωπίνου σώματος αποτελεί πλέον ένα από τα σημαντικότερα προβλήματα της σύγχρονης φιλοσοφικής θεώρησης.\nΠληροφορίες: 7, 14, 21 Οκτωβρίου 2019\n4,11,18,25 Νοεμβρίου 2019\nΚύκλος 7 διαλέξεων: 96€, 48€\nΜεμονωμένη διάλεξη: 16€, 8€\nΚλειδιά για πιο ισορροπημένη ζωή\nΤα 4 Α: Αυτογνωσία, Αυτοσεβασμός, Αυτοφροντίδα και Αυτοπεποίθηση\nΣύμφωνα με τη θεωρία της Συναισθηματικής Νοημοσύνης, E.Q, του Dr. Daniel Goleman του Harvard University και τη θεωρία ενσυνειδητότητας/ mindfulness, (Dr.Jon Kabbat- zinn), κλειδιά για μια ισορροπημένη, ευτυχισμένη και επιτυχημένη ζωή είναι η δουλειά που κάνουμε με τον εαυτό μας, είτε μέσα από αυτοπαρατήρηση, αυτοφροντίδα, ανάλυση, μελέτη, διάβασμα, σεμινάρια, ενδοσκόπηση, συμβουλευτική ατομική ή ομαδική κτλ..Έχει παρατηρηθεί ότι οι άνθρωποι που ακολουθούν το δρόμο των 4 Α: Αυτογνωσία, Αυτοσεβασμός, Αυτοφροντίδα και Αυτοπεποίθηση είναι πιο ισορροπημένοι, και μπορούν να φέρουν πιο εύκολα και γρήγορα επίτευξη των στόχων τους σε προσωπικό, διαπροσωπικό , επαγγελματικό και κοινωνικό επίπεδο. Στις διαλέξεις αυτές θα βασιστούμε σε κάθε μια από αυτές τις αξίες, ξεχωριστά, αλλά και σε συνδυασμό.\n1η συνάντηση: Εισαγωγή στις Αξίες: Πώς τις φέρνουμε στη ζωήμας, ποια η σημασία τους και πώς τις καλλιεργούμε; Ανάλυση πρώτης αξίας:Η Σημασία της Αυτογνωσίας. Πώς την καλλιεργούμε στη ζωή μας.\n2η συνάντηση: Ανάλυση δεύτερης αξίας. Η σημασία του Αυτοσεβασμού. Πώς τον φέρνουμε στη ζωή και τις σχέσεις μας.\n3η συνάντηση: Ανάλυση τρίτης αξίας. Η σημασία της Αυτοφροντίδας.Πώς την υιοθετούμε στη ζωή καθημερινά.\n4η συνάντηση: Ανάλυση τέταρτης αξίας. Η σημασία της Αυτοπεποίθησης. Πώς την καλλιεργούμε, διατηρούμε και εξελίσσουμε στη ζωή μας και ο πολύτιμος συνδυασμός των τεσσάρων αξιών σαν τρόπος ζωής.\nΠληροφορίες: 11,18,25 Οκτωβρίου 2019\nΚύκλος 4 διαλέξεων: 60€, 30€\nΜεμονωμένη διάλεξη: 20€, 10€


04/03/2020: Ημερήσιες αστρολογικές προβλέψεις για όλα τα ζώδια - ΖΩΔΙΑ - XrimaOnline.gr\n04/03/2020: Ημερήσιες αστρολογικές προβλέψεις για όλα τα ζώδια\nΖΩΔΙΑ UPD 12:10 04/03/20, 12:09\nΚΡΙΟΣ: Μην αφήσετε να σας επηρεάσουν συναισθηματικές υποθέσεις που δεν είναι στο χέρι σας να διευθετηθούν. Γίνετε λίγο πιο ενεργητικοί στη λήψη αποφάσεων της σχέση σας και μην αναγκάζετε το σύντροφό σας να αποφασίζει μόνο αυτός και για τους δυο σας.\nΤΑΥΡΟΣ: Μην αφήσετε στιγμές ψυχολογίας να ταρακουνήσουν τη σχέση σας ή αφήνετε τα οικονομικά προβλήματα να μπαίνουν ανάμεσά σας μειώνοντας την επικοινωνία σας.\nΔΙΔΥΜΟΙ: Μπορεί ο σύντροφός σας να απεχθάνεται τις πολλές κοινωνικές εκδηλώσεις, αλλά δεν μπορεί να είναι και πολύ μακριά σας γιατί ζηλεύει.\nΚΑΡΚΙΝΟΣ: Όταν προσπαθείτε να δείξετε πως εσείς έχετε το δίκιο στη σχέση σας, να προσέξετε περισσότερο τα λόγια και τις εκφράσεις που χρησιμοποιείτε.\nΛΕΩΝ: Χωρίς να εξακριβώνετε πηγές μην παρασύρεστε από φήμες και κουτσομπολιά. Δεχθείτε τους συνεργάτες σας με τα προτερήματα και τα ελαττώματά τους, όπως σας δέχονται και αυτοί.\nΠΑΡΘΕΝΟΣ: Απομακρυνθείτε διακριτικά από άτομα που βλέπετε ότι αναμοχλεύουν το παρελθόν σας. Μην αφήσετε εμμονές ή παλιά προβλήματα να σας καταβάλουν.\nΖΥΓΟΣ: Διατηρήστε την ψυχραιμία σας, χωρίς να κρατάτε το θυμό μέσα σας. Προσπαθήστε να εξομαλύνετε τις σχέσεις με τους οικείους σας και μη φτάνετε στα άκρα.\nΣΚΟΡΠΙΟΣ: Φανείτε ανεκτικοί σε ότι αφορά συμπεριφορές άλλων που δε σας αρέσουν. Αφού ανήκετε σε αυτόν τον πλανήτη, προσαρμοστείτε στο κλίμα που επικρατεί.\nΤΟΞΟΤΗΣ: Μη δημιουργείτε αντιθέσεις και αντιπαραθέσεις, για να εδραιώσετε αυτά που θέλετε. Καινούριες εργασίες που θα εμφανιστούν, ίσως αλλάξουν το πρόγραμμά σας.\nΑΙΓΟΚΕΡΩΣ: Ανανεώστε το στυλ σας και θα νιώσετε πολύ καλύτερα, απ’ ότι πιστεύετε. Χρησιμοποιήστε τις γνώσεις που έχετε, για να λύσετε κάποιο επαγγελματικό πρόβλημα.\nΥΔΡΟΧΟΟΣ: Ενδιαφερθείτε για τα προβλήματα των φίλων σας και βοηθήστε τους αν μπορείτε. Δώστε προσοχή σε θέματα που αφορούν αλλαγές στην καριέρα σας.\nΙΧΘΥΣ: Με καλή διάθεση, θα περάσετε καλά όπου και αν αποφασίσετε να πάτε. Εάν δείχνετε τον εκνευρισμό σας και χάνετε την ψυχραιμία σας, θα δυσκολέψετε τις καταστάσεις.


Τα χρόνια της κρίσης η κατάθλιψη και άλλες ψυχικές νόσοι αυξήθηκαν. Αυτό είναι μια διαπίστωση; Ή μια φήμη που την έχουμε πιστέψει όλοι μας; Το ακούμε από τον φίλο, τον συγγενή, τον γείτονα. Ίσως να το λέμε και εμείς. «Είμαι πολύ αγχωμένος», «δεν μπορώ να χαρώ με τίποτα» και άλλα…\nO serpentza είναι ο πρώτος ξένος YouTuber της Κίνας. Εδώ και 11 χρόνια δημιουργεί βίντεο για μια πλατφόρμα η οποία είναι απαγορευμένη στην Κίνα. Ένα καταπληκτικό κανάλι από το οποίο μπορείτε να μάθετε πολλά. Μιλά ανοιχτά (όσο μπορεί) για τη ζωή στην Κίνα. Έχει πολεμηθεί όσο δεν φαντάζεστε, έχει γίνει θέμα στα…\nΔεν ακουμπάει εύκολα η αγωνία κάθε πολίτη τα κέντρα λήψης αποφάσεων και τους διαμορφωτές της κοινής γνώμης. Η σκληράδα της εποχής και η αδυσώπητη μανία του ισχυρού έναντι του αδυνάτου δεν φθάνει να ακουμπήσει τις καρδιές πολιτικών ή θεσμών. Όταν η πολιτική, μετά την κρίση του 2008, αποφάσισε σχεδόν διεθνώς…\nΣτερεότυπα χαρακτηρίζονται όλες οι αντιλήψεις που έχουν εμπεδωθεί στην κοινή γνώμη και δεν παίρνουν υπόψην τους τα δεδομένα της εμπειρίας, αλλά χρησιμεύουν για να κρίνουν και να αξιολογήσουν τα πράγματα με βάση μια εκ των προτέρων καθορισμένη οπτική γωνία. Ως στερεότυπο θεωρείται πιο συγκεκριμένα η προκατειλημμένη στάση ενός ατόμου ή…\nΑφορμή για τη συγγραφή του άρθρου αποτέλεσε το σχόλιο μιας γνωστής με επιτακτικό τόνο να αφαιρέσω τις όμορφες γυναίκες που φιλοξενούνται στην κεφαλίδα της σελίδας. Αν η σελίδα μου είχε σχόλια είμαι βέβαιος ότι θα είχε πολλά κάτω από αυτό το άρθρο. Είμαι 1.000 ετών οπότε προφανώς γεννήθηκα σε άλλες…


Πάστα Φιστικιού για ζαχαροπλαστική 5 kg - Pistachio Shop\nΑρχική σελίδα / Αλείμματα Φιστικιού / Πάστα Φιστικιού για ζαχαροπλαστική 5 kg\nΗ πλουσιότερη πάστα φιστικιού που έχετε δοκιμάσει ποτέ φτιαγμένη από 100% φιστίκι Αιγίνης.\nΚατηγορία: Αλείμματα Φιστικιού\nΗ πλουσιότερη πάστα φιστικιού που έχετε δοκιμάσει ποτέ φτιαγμένη από εξαιρετικό 100% φιστίκι Αιγίνης! Κατάλληλη για ζαχαροπλαστική με την μοναδική γεύση του φιστικιού Αιγίνης στην υπέροχη και πιο αγνή ποιότητα που θα συναντήσετε. Κυρίως την προτιμούν οι pastry chef που τη χρησιμοποιούν ως βάση για παγωτό φιστίκι και ως επιπλέον συστατικό γεύσης σε διάφορες συνταγές με βάση το φιστίκι για να δώσει ένταση στο τελικό προιόν.\nΗ πάστα φιστικιού παρασκευάζεται από 100% ρευστοποιημένο ψημένο φιστίκι Αιγίνης και αλέθεται με παραδοσιακό τρόπο! Είναι η μοναδική χωρίς άλλα πρόσθετα, χωρίς συντηρητικά, χωρίς ζάχαρη, χωρίς γλουτένη και χωρίς άλλους ξηρούς καρπούς.\nΜπορείτε να μας στείλετε email στο pistachioshopaegina@gmail.com με τα στοιχεία της εταιρίας σας για να σας σταλεί δωρεάν δείγμα για δοκιμή του προϊόντος .\nΔώστε πρώτος μία αξιολόγηση “Πάστα Φιστικιού για ζαχαροπλαστική 5 kg” Ακύρωση απάντησης


ΣΥΜΜΕΤΟΧΙΚΟ ΕΝΩΤΙΚΟ ΚΙΝΗΜΑ ΕΡΓΑΖΟΜΕΝΩΝ & ΣΥΝΤΑΞΙΟΥΧΩΝ ΕΥΔΑΠ: Γιατί δεν πρέπει να αντιγράψουμε το εκπαιδευτικό σύστημα της Ν. Κορέας\nΓιατί δεν πρέπει να αντιγράψουμε το εκπαιδευτικό σύστημα της Ν. Κορέας\nΤα αποτελέσματα του διεθνούς διαγωνισμού PISA προκαλούν κάθε φορά συζητήσεις για τις επιδόσεις των Ελλήνων μαθητών, ενώ σχολιάζονται οι εκπαιδευτικές επιτυχίες των άλλων χωρών. Φέτος, το ενδιαφέρον στράφηκε στο «εκπαιδευτικό θαύμα» της Ν. Κορέας, οι μαθητές της οποίας κατέχουν τις κορυφαίες θέσεις στον διαγωνισμό από το 2009. Το κείμενο της εφημερίδαςΈθνος είναι το πλέον χαρακτηριστικό. Πλέκει το εγκώμιο του «κορεάτικου θαύματος» σε 2 άξονες: Ο πρώτος είναι η ευρεία αξιοποίηση των νέων τεχνολογιών πληροφορίας και επικοινωνίας (ΤΠΕ), με ψηφιακά βιβλία, ασύρματο δίκτυο και υπολογιστή για κάθε μαθητή. Ο δεύτερος άξονας αφορά την γενναία κρατική χρηματοδότηση, που κατευθύνεται όμως ορθολογικά.\nΑρκούν όμως οι επιτυχίες στον διαγωνισμό PISA για να χαρακτηρίσουμε ένα εκπαιδευτικό σύστημα ως μοντέλο προς μίμηση; Θα στοχεύσουμε στις υψηλές επιδόσεις με οποιοδήποτε κόστος για τα παιδιά και την κοινωνία; Ή μήπως η αποτελεσματικότητα ενός εκπαιδευτικού συστήματος δεν σημαίνει αυτομάτως πως είναι και καλό;\nΜία προσεκτική ανάγνωση του ίδιου του άρθρου αφήνει να εμφανιστούν οι πρώτες ρωγμές στο «εκπαιδευτικό θαύμα». Το εκπαιδευτικό σύστημα της Ν. Κορέας στηρίζεται σε έναν εξαντλητικό ανταγωνισμό. Το αποτέλεσμα είναι η γιγάντωση των ιδιωτικών φροντιστηρίων. «Το 2010, το 72,2% των μαθητών δευτεροβάθμιας εκπαίδευσης εκτιμάται ότι έκανε ιδιαίτερα μαθήματα. Στην πρωτοβάθμια εκπαίδευση, ο δείκτης έφτανε το 86,8%», όπου «ένας μεγάλος αριθμός δέχεται ιδιαίτερα μαθήματα μετά το σχολείο, συχνά μέχρι αργά το βράδυ». Επίσης, τα ίδια τα αποτελέσματα της PISA δείχνουν πως οι εκπαιδευτικές ανισότητες αυξάνονται. «Ενώ οι περισσότερες από τις χώρες που βελτίωσαν τη μέση βαθμολογία στην ανάγνωση μεταξύ του 2000 και του 2009, το έκαναν χάρη στην αύξηση του μέσου όρου των μαθητών με χαμηλές επιδόσεις, η Κορέα το έκανε με την αύξηση του μέσου όρου των κορυφαίων μαθητών της».\nΣτην συνέχεια ακολουθεί η μετάφραση ενός άρθρου της Diane Ravitch με τίτλο: “Γιατί δεν πρέπει να αντιγράψουμε την Ν. Κορέα”. (σημ. απευθύνεται στους Αμερικάνους μεταρρυθμιστές). Ο λόγος απλός: το εκπαιδευτικό σύστημα της Ν. Κορέας ισοδυναμεί με θεσμοθετημένη κακομεταχείριση του παιδιού.\nΟ υπουργός Παιδείας Arne Duncan έχει συχνά αναφερθεί στις υψηλές επιδόσεις των μαθητών της Νότιας Κορέας ως ένα μοντέλο που οι Αμερικάνοι μαθητές πρέπει να μιμηθούν. Ακούμε ξανά και ξανά πως χάνουμε στον “παγκόσμιο ανταγωνισμό” από έθνη, όπως η Ν.Κορέα, όπου μαθητές και γονείς αντιμετωπίζουν τα διαγωνίσματα πολύ σοβαρά. Ο υπουργός δεν κουράζεται ποτέ να μας λέει πως οι μαθητές μας είναι τεμπέληδες. Οι γονείς τους τους θέλουν να είναι ολοκληρωμένα άτομα, όταν οφείλουν να είναι εγγεγραμμένοι σε προχωρημένα μαθήματα διαβάζοντας μέχρι αργά ή παρακολουθώντας προγράμματα μετά το σχολείο σε ακόμα μεγαλύτερες σχολικές μέρες.\nΤην Κυριακή, οι New York Times δημοσίευσαν ένα άρθρο που αντέκρουε τον μύθο της Ν.Κορέας ως αιχμή της εκπαιδευτικής αριστείας. Το σύστημα της Ν. Κορέας, γράφει ο συγγραφέας, είναι “μία επίθεση πάνω στα παιδιά μας”. Εάν το μόνο που μας ενδιαφέρει είναι οι επιδόσεις στα διαγωνίσματα, τότε τα σχολεία της Ν.Κορέας μοιάζουν τέλεια. Αλλά, εάν θέλετε οι μαθητές να είναι αναστοχαστικοί, δημιουργικοί και με θετική στάση απέναντι στην μάθηση κοιτάξτε αλλού, γράφει ο Se-Woong Koo, η οικογένεια του οποίου μετακόμισε από την Σεούλ στο Βανκούβερ για να αποφύγει ο ίδιος το άγχος του νοτιοκορεάτικου σχολείου. Οι περισσότεροι γονείς πιέζουν τους μαθητές να αριστεύσουν στις σπουδές τους και κάνουν ό,τι και αν χρειαστεί για να πετύχουν υψηλές επιδόσεις.\n“13 χρόνια μετά, το 2008”, γράφει ο συγγραφέας, “δίδαξα αγγλική γραμματική σε προχωρημένο επίπεδο σε 11χρονους σε ένα ακριβό, cram schools (ΣτΜ: ειδικά σχολεία που εκπαιδεύουν τους μαθητές να επιτύχουν συγκεκριμένους στόχους, όπως π.χ. την είσοδο σε πανεπιστήμια ή κολέγια [βλ. ελληνικό φροντιστήριο]) στην πλούσια γειτονιά της Σεούλ, την Gangnam. Οι μαθητές ήταν συγκεντρωμένοι στο διάβασμα, αλλά τα μάτια τους ήταν νεκρά”.\n“Ο κόσμος μπορεί να θεωρεί την Ν. Κορέα ως ένα μοντέλο για την εκπαίδευση -οι μαθητές του κερδίζουν μία από τις καλύτερες θέσεις στα διεθνή εκπαιδευτικά τεστ- αλλά η σκοτεινή πλευρά του συστήματος ρίχνει μία βαριά σκιά. Κυριαρχούμενη από τις Μαμάδες-Τίγρεις (ΣτΜ: αυστηρές και απαιτητικές μητέρες που ωθούν τα παιδιά σε υψηλά επιτεύγματα, χρησιμοποιώντας τρόπους ανατροφής τυπικούς της κινεζικής ή ανατολικής Ασίας), πολύ αυστηρούς δασκάλους και τα cram schools, η εκπαίδευση της Ν. Κορέας παράγει σειρά από διαπρέποντες μαθητές, που πληρώνουν ένα βαρύ τίμημα στην υγεία και την ευτυχία τους. Το όλο πρόγραμμα ισοδυναμεί με κακομεταχείριση του παιδιού. Πρέπει να μεταρρυθμιστεί και να αναδομηθεί χωρίς καθυστέρηση…”\n“Τα cram schools, όπως αυτό που δίδαξα – γνωστά στην Κορέα ως hagwons – είναι ένα από τα στηρίγματα του εκπαιδευτικού συστήματος της Ν. Κορέας και ένα σύμβολο της λαχτάρας των γονιών να δουν τα παιδιά τους να επιτυγχάνουν με κάθε κόστος. Τα hagwons είναι άψυχα ιδρύματα με δωμάτια το ένα δίπλα στο άλλο με λεπτούς τοίχους, φωτισμένα με φωτεινές λάμπες και γεμάτα μαθητές που αποστηθίζουν αγγλικό λεξιλόγιο, κορεάτικη γραμματική και μαθηματικούς τύπους. Οι μαθητές πηγαίνουν συνήθως μετά το σχολείο μέχρι τις 10 το βράδυ ή ακόμα περισσότερο.”\n“Αυτή η “επένδυση” στην εκπαίδευση έχει χρησιμοποιηθεί για να εξηγηθούν τα θεαματικά σκορ της Ν.Κορέας στις εξετάσεις PISA, κριτήριο που χρησιμοποιείται όλο και περισσότερο για να συγκριθούν μαθητές από όλον τον κόσμο μεταξύ τους.”\n“Αλλά ένα σύστημα που οδηγείται από υπερβολικά ενθουσιώδεις γονείς και μία τερατώδη ιδιωτική βιομηχανία είναι μη βιώσιμο μακροπρόσθεσμα, ειδικά με τα φυσικά και ψυχολογικά κόστη που καλούνται να αντέξουν οι μαθητές. Πολλοί νεαροί κορεάτες υποφέρουν από συμπτώματα ακαδημαϊκού στρες, όπως ο αδελφός μου. Μία χαρακτηριστική περίπτωση είναι μία φίλη που ανέφερε ότι έχανε τούφες μαλλιών κατά τη διάρκεια των εξετάσεων λυκείου και τα μαλλιά της επανήλθαν μόνο όταν μπήκε στο κολέγιο.”\nΤο σύστημα της Ν.Κορέας είναι θεσμοθετημένη παιδική κακοποίηση. Τα παιδιά υπάρχουν είτε για να δοξάσουν την οικογένεια είτε για να χτίσουν την εθνική οικονομία. Τι θυσιάζεται; Η ευτυχία των παιδιών, το δικαίωμα να ζήσουν μία φυσιολογική ζωή στην οποία δεν είναι γρανάζια της εθνικής οικονομικής μηχανής.\nΑκούς, Υπουργέ; Ακούτε, “New York Times”; Ακούτε ειδήμονες στις τηλεοράσεις;\nΑναρτήθηκε από Μανώλης Μαστοράκης στις 18:38


Έφυγε από τη ζωή ο 4ος Ολυμπιονίκης στο Λος Άντζελες, Γιάννης Τσιντσάρης\nΗ οικογένεια της Άρσης Βαρών είναι από σήμερα φτωχότερη και θρηνεί το χαμό του Ολυμπιονίκη Γιάννη Τσιντσάρη.\nΟ Γιάννης Τσιντσάρης έφυγε ξαφνικά από τη ζωή αργά το βράδυ, σε ηλικία μόλις 55 ετών. Ίσως το κορυφαίο στέλεχος της εθνικής ομάδας τη δεκαετία του 1980, ο Τσιντσάρης είχε «αγγίξει» το χάλκινο μετάλλιο στους Ολυμπιακούς Αγώνες του Λος Άντζελες (1984) όπου κατέκτησε την 4η θέση.\nΓέννημα-θρέμμα Σερραίος και ιδιαίτερα αγαπητός στην τοπική κοινωνία, υπήρξε ουσιαστικά ο συνδετικός κρίκος ανάμεσα στην παλιά και τη επόμενη, την «χρυσή» γενιά της Άρσης Βαρών.\nΓεννήθηκε στις 8/2/1962 στο Σιδηρόκαστρο Σερρών και αφού είχε ασχοληθεί αρχικά με την σφυροβολία και την πάλη, το 1977 γνώρισε το άθλημα της Άρσης Βαρών και όπως έλεγε και ο ίδιος «πέρασα από πολλά αθλήματα, αλλά με κέρδισε η Άρση Βαρών. Δεν την διάλεξα εγώ, αυτή με διάλεξε».\nΤελευταία επιτυχία του ήταν το χρυσό μετάλλιο στους Μεσογειακούς Αγώνες της Αθήνας το 1991. Μετά το τέλος της αθλητικής του σταδιοδρομίας διετέλεσε για πολλά χρόνια προπονητής που ανέδειξε αρκετούς πρωταθλητές, οι οποίοι στελέχωσαν τις εθνικές ομάδες.\nΠηγή: ΑΠΕ-ΜΠΕ, weightlifting.gr\nΘεοδωράκης: Κάποιοι θέλουν να μας σύρουν ντε και καλά δεξιά ή αριστερά - Δεν θα γίνουμε ιπποκόμοι κανενός


Αρχίζουν οι πλειστηριασμοί πρώτης κατοικίας - Newpost.gr\nΑρχίζουν οι πλειστηριασμοί πρώτης κατοικίας - Ποιοι μπαίνουν στο στόχαστρο\nΤελεσίγραφο να αποπληρώσουν τα δάνειά τους στέλνουν οι τράπεζες σε περισσότερους από 30.000 κακοπληρωτές δανειολήπτες. Παράλληλα, οι τράπεζες προειδοποιούν ότι όσοι δεν τακτοποιήσουν τα δάνεια, θα λάβουν ειδοποιητήριο πλειστηριασμού, ακόμη και για την πρώτη κατοικία.\nΔημοσίευση 26 Ιανουαρίου 2016, 09:15 / Ανανεώθηκε 26 Ιανουαρίου 2016, 09:31\nΌπως αναφέρει το «Έθνος», οι τράπεζες έχουν ήδη εντοπίσει πάνω από 30.000 στρατηγικά κακοπληρωτές, την ώρα που οι διασταυρώσεις στοιχείων συνεχίζονται. Έτσι, τελικά, ο αριθμός των κακοπληρωτών μπορεί να είναι μεγαλύτερος.\nΣύμφωνα μάλιστα με εκτιμήσεις, στο στόχαστρο θα βρεθούν αρχικά περίπου 10.000 δανειολήπτες, οι οποίοι έχουν στην κατοχή τους μεγάλη ακίνητη περιουσία και οι οποίοι μπορούν αλλά αποφεύγουν συσητματικά να ρυθμιστούν και να πληρώσουν. Ακόμη, πληροφορίες κάνουν λόγο ότι προτεραιότητα θα έχουν τα ακριβά ακίνητα, τα οποία θα «πιάσουν» καλή τιμή στην αγορά.\nΕν τω μεταξύ, αξίζει να σημειωθεί ότι σύμφωνα με τα στοιχεία των τραπεζών, μόνο ένας στους δέκα δανειολήπτες – κακοπληρωτές ανταποκρίθηκε για να κινήσει διαδικασία ρύθμισης.\nΤην ίδια ώρα, η τρόικα φέρεται να πιέζει για τη δυνατότητα πώλησης και των προβληματικών δανείων που είχαν εξαιρεθεί έως την 15η Φεβρουαρίου, όπως στεγαστικά, καταναλωτικά και μικρομεσαίων επιχειρήσεων, με ενέχυρο τη μοναδική κατοικία του δανειολήπτη. Η διαπραγμάτευση για το εν λόγω θέμα βρίσκεται σε εξέλιξη, με τους δανειστές να πιέζουν ωστόσο προς την κατεύθυνση του να δοθεί δυνατότητα πώλησης όλων των δανείων.\nΤέλος, σύμφωνα με πληροφορίες από τους συμβολαιογράφους, ήδη έχουν εκδοθεί 60.000 διαταγές πληρωμής και η νομική διαδικασία για την έναρξη των πλειστηριασμών έχει ολοκληρωθεί. Πρόκειται για ακίνητα που δεν υπάγονται στις νέες ρυθμίσεις του νόμου Κατσέλη, ενώ σε αυτά περιλαμβάνονται ακόμα και πρώτες κατοικίες.


Το ΔΙΕΚ Ναυπάκτου και η πρακτική άσκηση στην Ευρώπη- Εκδήλωση στις 21 Ιουνίου για τη δράση - Nafpaktos Voice\nΤο ΔΙΕΚ Ναυπάκτου και η πρακτική άσκηση στην Ευρώπη- Εκδήλωση στις 21 Ιουνίου για τη δράση\nΜε απόλυτη επιτυχία πραγματοποιήθηκε το Σχέδιο Μαθησιακής Κινητικότητας ΚΑ1 στον τομέα της Επαγγελματικής Εκπαίδευσης και Κατάρτισης, του προγράμματος Erasmus+ 2018 με τίτλο: «Η πρακτική άσκηση στην Ευρώπη ως μέσο βελτίωσης των επαγγελματικών δεξιοτήτων» του ΔΙΕΚ Ναυπάκτου.\nΣτην 1η ροή του σχεδίου συμμετείχαν 10 καταρτιζόμενοι της ειδικότητας «Τεχνικός Αρτοποιός – Ζαχαροπλαστικής», οι οποίοι πραγματοποίησαν πρακτική άσκηση για 2 εβδομάδες στην Βαρκελώνη της Ισπανίας. Οι δραστηριότητες των σπουδαστών περιελάμβαναν κατάρτιση αλλά και πρακτική άσκηση για την παρασκευή ισπανικών γλυκών και εδεσμάτων. Οι πολιτιστικές επισκέψεις που πραγματοποιήθηκαν στα ανάκτορα, μουσεία, αξιοθέατα καθώς και στην πόλη Girona, έδωσαν την ευκαιρία στους συμμετέχοντες να γνωρίσουν την ιστορία, τον πολιτισμό και την κουλτούρα της Ισπανίας.\nΣτο πρόγραμμα κατάρτισης στην Βαρκελώνη συνοδοί ήταν ο Διευθυντής του Δ.ΙΕΚ κ. Ορφανουδάκης Χαράλαμπος και ο Εκπαιδευτής Ενηλίκων – Ζαχαροπλάστης κ. Γαλανάκης Νικόλαος.\nΣτη 2η ροή του σχεδίου συμμετείχαν 10 καταρτιζόμενοι της ειδικότητας «Φύλακας Μουσείων και Αρχαιολογικών Χώρων», οι οποίοι είχαν την ευκαιρία να κάνουν πρακτική άσκηση για 2 εβδομάδες σε μουσεία και αρχαιολογικούς χώρους στην πόλη Μπράγκα της Πορτογαλίας. Οι συμμετέχοντες απέκτησαν νέες γνώσεις και δεξιότητες στον τομέα της φύλαξης έργων τέχνης, γνώρισαν ένα νέο ευρωπαϊκό περιβάλλον εργασίας και ανέπτυξαν συνεργασίες, αποκτώντας νέους επαγγελματικούς ορίζοντες. Παράλληλα, με τις επισκέψεις που πραγματοποιήθηκαν σε αρχαιολογικούς χώρους, μουσεία, αξιοθέατα καθώς και στις πόλεις Πόρτο και Λισσαβώνα, οι συμμετέχοντες γνώρισαν την ιστορία και την κουλτούρα της Πορτογαλίας.\nΤην αποστολή του Δ.ΙΕΚ Ναυπάκτου στην Πορτογαλία συνόδευσαν ο Διευθυντής του Δ.ΙΕΚ κ. Ορφανουδάκης Χαράλαμπος και η Εκπαιδεύτρια Ενηλίκων – Αρχαιολόγος κ. Καραΐνδρου Κωνσταντίνα. Συντονίστρια του προγράμματος Erasmus+ για το ΔΙΕΚ Ναυπάκτου είναι η κ. Παπαγεωργίου Κωνσταντίνα, Υποδιευθύντρια του ΔΙΕΚ.\nΤο Δ.ΙΕΚ Ναυπάκτου θα διοργανώσει εκδήλωση την Παρασκευή 21 Ιουνίου 2019 στο κτίριο «Ναυπακτία» στις 20.00, όπου θα παρουσιάσει αναλυτικά τα αποτελέσματα του σχεδίου κινητικότητας που υλοποίησε.


ΝΔ: Τα 13 ψέμματα του κ. Τσίπρα στην περσινή Δ.Ε.Θ. | ΝΕΑ ΕΠΟΧΗ\nΝΔ: Τα 13 ψέμματα του κ. Τσίπρα στην περσινή Δ.Ε.Θ.\n“Το Μέγαρο Μαξίμου και ο κ. Τσίπρας επιδιώκουν απεγνωσμένα να γυρίσουν την ατζέντα του δημοσίου διαλόγου πολλές δεκαετίες πίσω”, αναφέρει σε ανακοίνωσή του το Γραφείου Τύπου της Νέας Δημοκρατίας.\n“Χρησιμοποιούν αυτή τη μέθοδο προπαγάνδας επιχειρώντας να κάνουν τους Έλληνες να ξεχάσουν τα πεπραγμένα τους: Την αβάσταχτη υπερφορολόγηση, την προκλητική τους ανικανότητα και τα συνεχή ψέματα.